text:
Iyi nkuru ni igitekerezo bwite cy’umwanditsi Sam Gody Nshimiyimana : Icyo navugaho nk’umuntu wakoranye nabo :
Hamaze kwandikwa igitabo ku Rwanda cyitwa "AMAKURU MABI ABANYAMAKURU BA NYUMA MU BUTEGETSI BW’IGITUGU ".Anjan SUNDARAM twakoranye muri INTERNEWS/EU I Kigali. Kuba Anjan SUNDARAM yaranditse igitabo ku Rwanda ntibyantunguye yarabimbwiye, gusa sinamenye icyo azandikaho, n’uburyo azandikamo.
Ariko nagiraga impungenge z’uko azagenda mu ngengabitekerezo y’umugore wamushatse, Nathalie BLAQUIERE, wangaga u Rwanda urunuka, akanabigaragaza mu bakozi bacu, aho yashyiraga imbere mu buryo butumvikana no mu mishahara, akurikije ko uri umurundi cyangwa umuzayirwa ( Congolais).Ngo yarazi kumenya n’Abahutu n’Abatutsi b’abanyarwanda ngo nubwo babihishaga. Bamwe bakamuseka cyangwa bakamugaya abandi bakabimushima !
Mbere yo kuza mu Rwanda yakoraga Ituri, abo bantu beza baho ntiyasubiye kubasura, n’imyaka yose yabaye mu Rwanda, ntiyigeze agira amatsiko yo kujya gutemberera I Bujumbura, mu gihugu yavugaga ko kiyobowe neza n’umutegetsi utera umupira unasenga. Nyamara yahoraga akata ku ma moto wenyine mu mabarabara ya Kigali , mu gihugu yitaga icyo abagome. Mu ntambara z’urudaca nahoragamo n’uwo mugore, Anjan ntiyazivangagamo. Yari afite icyo akurikiye !
Uyu Anjan Sundaram twamaranye imyaka itatu, nkorana n’umugore we muri Internews, iyo twagiraga amahugurwa y’abanyamakuru yadufashaga guhugura, ndetse yari umuhanga kurenza umugore we. Gusa umugore niwe wari ufite akazi, ari nawe muyobozi( mubi ) wanjye, umugore wahoraga ashaka kumva inkuru mbi zaba ku Rwanda. Byaje kurangiza, adashoboye kumvisha abaterankunga ikoreshwa ry’amafaranga, kuko icyo bayaduheraga wasangaga ntacyakozwe, ahubwo tugasubira mu byo twarangije gukora.
Uko niko inkunga z’ubumwe bw’I Burayi, na DFID zahagaze, aduta mu biro adasezeye, ajya gusaba akazi muri PNUD ya Kigali, aho yakoze umwaka umwe bikamunanira, ntibamwongerere contrat. Yagiye atyo na Anjan we, n’ubu imodoka ebyiri iya Defender n’iya Suzuki Grand Vitara, umushoferi wazitwaraga yarazijyaniye, utundi dukoresho tunyanyagiye mu bahoze ari abakozi. Leta y’u Rwanda nta ruhare na rumwe yagize mu ihagarara rya Internews mu Rwanda, kuko n’uruhusa rwo gukora rwari ruhari. Twahagaritswe n’imicungire mibi ya Nathalie Blaquiere, umubanyi wa Anjan.
Ngaruke kuri Anjan Sundaram. Uyu yajyaga yohereza amakuru ku Rwanda muri New York Times na Associated Press. Inkuru yohereje ku Rwanda zose zaraguzwe zigasohoka. Ku bitangazamakuru biba bidafite inyungu nyinshi muri tuno duhugu twacu, kugirango inkuru bazajye kuyemera n’uko kiba ari ikintu basanzwe batazi , ndetse batanakekaga.
Ubu isura ya Perezida KAGAME n’u Rwanda izwi muri America, ni iterambere, ikoranabuhanga, umutekano…. Kuvuga ko hari igihande cy’abantu kitagaragara mu ndorerwamo z’ igihugu , muri iryo terambere, uwo mutekano n’ikoranabunga, icyo kintu kikaba ubwisanzure bw’itangazamakuru, igitabo wakwandika cyabona ubusohokero kandi kikagurwa.
Nababwiye kandi ko Anjan SUNDARAM, ni umwana w’umuhanga kandi w’umwihanduzacumu. Aratinyuka cyane,yagiye kuba muri Kongo avuye mu ishuri muri USA, mu gihe n’abahabaga bahahungaga. Muri izo aventures niho yahuye na Nathalie, akora aventure ya kabiri baribanira ! Ibitarashimishije ababyeyi bohereje umwana kwiga, akarita, akajya kwinjira abangana na nyina. Icyo gihe yari afite imyaka nka 23. Arashaka kuzereka ababyeyi be b’Abahindi, bamufata nk’uwataye umuco wabo, dore ko yarongoye Umuzungukazi ( Umufaransa wo muri Canada), wavutse muri 1964, umusore yaravutse muri 19985. Iwabo bamufataga nk’inzererezi itagira akazi, yinjira abakecuru kugirango ibeho.
ANJAN na NATHALIE
Arashaka kubereka ko afite intego, ubukire butava mu gucuruza gusa bimwe by’Abahinde ! Azayabonera mu kwandika, kandi arimo araza ! Niyo mpamvu azi kwihanukirira inkuru, nk’iri zina yabatije iki gitabo. Azabona abasomyi, ariko se ibyo bazasoma nibyo ?
Abanyeshuri twigishije:Ati : “Bamwe batewe ubwoba ntibandika, abandi barafungwa, abandi barahunga, abandi baragurwa bahabwa imyanya ihemba neza.”
Abafungwaga : Twahoraga tuganira ku banyamakuru bafunzwe. Hari abafungwaga bagiye gusaba abantu amafaranga ngo “ Nutayampa ndakwandika”, ibyo mwese mwarabikuriye. Ahubwo baburana, ubunyamakuru bugatuma bagabanyirizwa igihano. Ati “ Hafunzwe umunyamakuru w’umugore”. Byatumye mfata Abonnement y’ibinyamakuru byose, tukajya tubikorera isesengura mu gihe cy’amasomo.
Byarangije abari mu isomo bose bemeje ko izo atari inkuru ari isebanya cg gutukana. Namubajije niba iwabo uunyamakuru ashyize kuri Perezida w’iwabo imisaraba ya Hitler, uko byagenda ? Ambwira ko n’umukuru w’ Intara bitashoboka. Mu bihugu bikomeye ikinyamakuru bagica za Miliyari kikagwa mu gihombo kitakwikuramo. Ibyo babigendera kure !
Abanyamakuru bahunga : Icyo gihe Gasasira Bosco yari amaze kugenda. Ubwe musobanuriye ibyanditswe mu nkuru za Gasasira, aravuga ati ni nk’umwiyahuzi. Ariko liste yari imaze kuba ndende irimo ba Kabonero, Gasana, ba MacDowell , Lucie Umukundwa…..
Namubwiye nk’umunyafurika yo munsi y’ubutayu bwa SAHARA. Ubonye wese icyanzu kimugeza i Burayi yumva ko ari Paradizo ! Kandi koko ayo babona y’imfashanyo, aruta ayo bavunikiraga ino aha ! Muri kino gihugu ubuzima bw’ifaranga burakomeye. Ni ugukora cyane. Hari abiba wenda bakabizira, babisimbuka bakaramuka.
Igitabo BAD NEWS
Ubunyangamugayo bwari bumaze kuba buke mu itangazamakuru, uwemerewe amafaranga yanyuranyaga n’amasomo twabaga tumaze kumwumvisha ko umuntu yandika inkuru yacukumbuye, kandi ifitiye icyo imariye abasomyi. Aho nkagirango tubyumvikanyeho ! Ariko ni ubundi yarabyumvaga ni ukwigiza nkana, kuko haje agahebuzo uwitwa Alpfonse NSABIMAMA, avuga ko ahigwa kuko yandikaga mu museso.
Yaje guhungishirizwa i Kampala
Yari arangije amahugurwa yacu, afite na projet yo gukora ikinyamakuru. Yacyetse ko Internews mu nshingano zayo itera inkunga y’amafaranga abashinga ibinyamakuru. Inkunga twatangaga ni uguhabwa aho kwandikira na Internet. Ahindura umuvuno, ashaka icyamukura mu Rwanda. Yihererana Nathalie na Anjan,amubwira ko ashakishwa bikomeye, ndetse ko afunguwe mu nzego z’iperereza, ko yari afungiye ahantu hatazwi, n’abamufashe batazwi. bamuhungungishiriza iwabo mu rugo, ahamara ukwezi. Nyuma barabimbwira ngo kureba icyo azira. Naho yaraye muri Polisi i Nyamirambo, indaya babanaga ihuruje yayikubise ngo yamwanduje indwara ( Sida). Ntibyababujije kumwohereza i Uganda, agezeyo yakirwa n’imiryango harimo na Amnistie Internationale bari bamuteguriye kumwakira. Sinzi niba ariho akiba, ariko afite ibintu yandika online bisebya igihugu , nkaho aricyo cyamwirukanye. Uyu ni umwe mubabahaga ibinyoma bikubiye muri kiriya gitabo. Abandi, hari n’abakiri ino.
Umunyamakuru Alphonse Nsabimana
Anjan na Nathalie baje kumbwira ko umuterankunga bahaye Alphonse, yababwiye ko yaperereje agasanga abeshya ibyo avuga. Ngirango nabo bumvise ukuri nababwiye. Ariko hari izindi mpamvu bamuhoragaho. Bifuzaga ko haboneka iyindi mpunzi nshya y’umunyamakuru, bakuzuza liste. Uwo musore Alphonse, ise wabaye Burgmestre wa Mushubati, akatiwe burundu kubera genocide i Gitarama, uwo nawe yashakaga tike y’i Burayi.
Ngo hari n’abaterwa ubwoba cyangwa abagurwa bakajya mu mirimo ikomeye
Anjan Sundaram, nk’umuntu wamaze imyaka irenga itatu mu Rwanda kandi abana n’itangazamakuru, azi neza ko ikibazo atari uguterwa ubwoba, n’ababufite nibo babwiteramo. Ahubwo se bo baba banditse iki kandi bate ? Ese ibyo bitangazamakuru bibakoresha ni ibihe ? Bifite mutungo ungana ute ? Bibahemba bite ? Ngiyo impamvu nyamukuru ituma abarangije ishuri ry’Itangazamakuru bahitamo kujya kuba abavugizi b’ibigo, aho bazasanga umushahara uzabatunga, kuko abenshi bajyamo gushaka diplôme atariwo muhamagaro wabo.
Sam Gody NSHIMIYIMANA
Nitumara gusoma iki gitabo cyasohotse, tuzabasesengurira byimbitse impamvu n’imvo, kuko na kera mu gihe cy’aba « Philosophes », habagaho n’abandi bitwaga « Sophistes », baheraga ku gitekerezo cyiza cya ba « Philosophes », bakubakiraho indi nsobanura ijya mu ruhande rujya inyuma, bakarangiza bigaragaje ko na ba « philosophes » nabo ibitekerezo byabo nta gaciro bifite. Nguko uko iteka uko u Rwanda ruzajya rwihagararaho mu rwego mpuzamahanga, iteka hatazabura abazahahira ku kurushakira inenge.
Sam Gody NSHIMIYIMANA
Nyuma yo kugaragaza alphonse nsabimana uwo ariwe yagerageje kunyibasira kurukuta rwanjye rwa fcbk.." uri ikigoryi koko.Iyaba abibaga bose bajyaga mu Bufaransa.. Hari ibikurenze utagombye kugira icyo ubivugaho naho ubundi hari igihe uzagira ibyo utazabasha gusobanura."gusa nagiraga ngo mumenyeshe ko urwanda turimo atari rumwe rwa kera nibiba ngombwa ndaza gushira amajwi ye kukarubanda aho amatiku ye agaragarira..aho yamfungishirije ikampala abeshya ngo leta yurwanda yantumye kumugirira nabi..ntamunyamakuru umurimo kuko agira amafuti menshi !!
Ndibaroza Sam Gody icyo yarashinzwe muri Internews n'amashuri abiri yize i Save. Uribuka warabohoje ikinyamakuru cya Shabakaka, abarokotse bakacyikwambura ? None ugeze aho uba umu-pigiste wa Burasa ? Ushaje nabi mba nkuroga !😅
uyu alphonse nsabimana ndamuzi cyane..twarabanye ikampala..agira amatiku cyane..ahumbwo ndumiwe kumva hari abantu bagendera kubitekerezo bye !!yavuye ikampala yibye imodoka yabandi bamuhungishiriza muri kenya..amakuru yanyuma mperuka ngo nuko yaba yarahungiye mubufaransa. .
ARIKO SE UWANZE UBUTEGETSI ABA YANZE IGIHUGU TUBISHIZE MURI LOGIC ? IGISUBIZO NI NO !!!!
Vraiment. nibyo lolo, unités Alphonse Nsabimans nts nu bwo yari umunyamakuru yari umu passion mu Muses. nya mars kubura ubushishozi bwa bamwe u sanga bamwita umunyamakuru.Ya je ikiganiro avuye igitarama yirukanwe kubura, in gens bitekerezo.
Urubanza rwa Murekezi ukekwaho Jenoside rwasubitswe, hitabazwa...
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
Amerika : DONALD TRUMP ashobora kugambanirwa n’Inzego z’Iperereza
Umurundi Nahimana Thomas, ari guteka umutwe muri Amarika
Fatima-Portugal : Habaye umuhango wo gusezera kuri Kigeli V, ikimenyetso...
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...
13-01-2017br>
Mugihe twiturije Abanyapolitiki n’Abaherwe barategura aho bazahungira
12-01-2017br>
Amahano : Umwami wimikiwe ishyanga


c: text/html

text:
Igisubizo : Matayo 24: 5-8 « Kuko benshi bazaza biyita izina ryanjye bati: “nijye Kristo”, bazayobya benshi, muzumva iby’intambara n’impuha z’intambara, mwirinde mudahagarika imitima kuko bitazabura kubaho, ariko imperuka izaba itaraza. Ishyanga rizatera irindi shyanga, n’ubwami buzatera ubundi bwami, hazabaho inzara n’ibishyitsi hamwe na hamwe. Ariko ibyo byose bizaba ari itangiriro ryo kuramukwa.
Ahantu henshi mujya mwumva ibiza, impanuka za hato na hato zihitana abatari bake nk’izo tumaze iminsi twunva hano mu Rwanda, intambara mu duce dutandunye tw’isi cyane izibasiye igihugu cya Isirayeli nka kimwe mu bimenyetso simusiga kigaragaza ko ibihe bya nyuma biri biri bugufi. Ariko n’ubwo ibi byose birimo kugenda bibaho; si byo byonyine washingiraho uvuga ko koko ibihe byanyuma bigeze. Intumwa Pawulo yagaraje neza ko mu minsi ya nyuma inyigisho zipfuye (ziyobya) ziziyongera. « Umwuka avuga neza yeruye ko ngo mu bihe bizaza bamwe bazagwa bave mu byizerwa, bite ku myuka iyobya n’inyigisho z’abadayimoni».
Kandi mu minsi y’imperuka hazaba ibihe birushya, abantu baza bikunda, bakunda impiya, bibona, bagambanirana n’ibindi (2 Timoteyo 3:1-5).
Luka 21:36 “Nuko rero mujye muba maso, musenge iminsi yose ku girango mubone kurokoka ibyo byose byanda kubaho…”.
Hamwe n’ibi bimenyetso byose, nk’abakrito tugomba gushishoza tukamenya ubwenge ku bijyanye no kwitondera ibihe nk’ibi byanyuma kugira ngo tutazatungurwa no kugaruka kwa Kristo dore ko azaza atunguranye nk’umujura ( Ibyahishuwe 3:3) mwirinda kugira ngo hatagira ubayobya ( Matayo 24:4).

robotstxt: allowed

filter: keep


text:
Kugona ni uburwayi bufata igice cy’ubuhumekero mu gihe umuntu asinziriye agasohora urusaku ruturuka mu kanwa akenshi na kenshi iyo bidakurikiranwe ngo yivuze bishobora ku muviramo uburwayi bw’umutima cyangwa se pararize.
Inzobere mu baganga mu bigendanye n’ubuhumekero bagaragaza ko umuntu ugona aba afite amahirwe agera kuri 34% yo kuba yarwara indwara y’umutima cyangwa se akaba afite amahirwe menshi agera kuri 67% yo kuba yarwara pararize.
Bimwe mu bitera kugona harimo kuba umuntu afite umubyibuho ukabije, cyangwa hakaba hari imiyoboro y’ubuhumekero ishobora kuba yaracitse, kuba umuntu yaryamiye umugongo bikaba byatera ururimi kujya mu gice cy’inyuma mu kanwa ndetse no kuba umuntu yanywa inzoga cyangwa se ibiyobyabwenge biri ku gipimo cyo hejuru ku buryo zica intege inyama zo ku bihaha.
Gusa nubwo ubu burwayi bwagira ingaruka zikomeye ku buzima hari inama inzobere mu buzima zigira inama abafite ikibazo cy’ubu burwayi nkuko tubikesha ikinyamakuru Webmd kibitangaza.
Hindura uburyo uryamamo
nkuko twabivuze ruguru imwe mu mpamvu ikomeye itera kugona ni uko umuntu aba aryamiye umugongo bigatera ururimi kujya mu gice cy’inyuma mu kanwa maze gusohora umwuka bikamugora, icyiza ni ukwiga kuryamira umusaya aho kuryamira umugongo.
Kugabanya Ibiro
Mu gihe kugona bitangiye mu gihe ubona ko usigaye ufite umubyibuho wisumbuyeho uwo warufite mbere ni byiza gukora siporo zagufasha kugabanya ibiro byawe, Gusa ntibivuze ko n’abantu batananutse batagona ariko nanone mu gihe ugize ibiro byinshi mu buryo butatekerejweho bishobora kukubera imvano yo kugona.
Irinde ibisindisha
Mu gihe unywa ibisindisha byinshi cyangwa se ukoresha imiti ifasha umuntu kubona ibitotsi nabyo birabuzwa kuko byangiza ndetse bigaca intege inyama ziherereye inyuma y’ibihaha bikaba byakuviramo kugona.
Iga kuryama neza
Umuco wo kuryama nabi ni cyo kimwe no kuba wanywa ibisindisha byinshi ni byiza ko wakongera amasaha yo kuruhuka, mu gihe uguye agacuho unaniwe cyane uraryama ugasinzira ndetse cyane bikaba byaca intege za nyama ziherereye inyuma y’ibihaha bikaba byakuviramo kugona, Si byiza rero gukora amasaha menshi ntubone umwanya wo kuruhuka.
Fungura imiyoboro y’amazuru
Akenshi umuntu uri kugona akanwa ke kaba gafunguye aribyo byoroshya gusohoka k’umwuka uciye mu kanwa aho guca mu mazuru, tekereza nawe urugero rw’umuyoboro w’amazi hari umuyoboro usa n’ufunganye ndetse nundi munini kuri wo aho amazi yanyura byihuse, birumvikana neza ko umuyoboro mu gari ari ho waba inzira nziza yo kunyurwamo n’amazi.
N’imyamya buhumekero rero ni cyo kimwe mu gihe wafunguye akanwa bizorohera umwuka mwinshi kujya hanze ari byo bizaba imvano y’urusaku rwinshi mu gihe wakabaye ukoresha amazuru mu guhumeka mu gihe uryamye.
Hindura umusego
Mu gihe uryamira umusego umwe mu gihe kirekire utita kwisuku yawo birumvikana ugomba kugira ivumbi ndetse n’imyanda biwubamo bikaba byabangamira imyanya buhumekero, ni byiza kwita ku isuku y’umusego wawe ukawuhindura kenshi gashoboka kuko bishobora kuba imvano yo kugona.


text:
Kutitabira umuganda w’abahanzi ngo ni igihombo mu bindi (Amafoto)
Bamwe mu bahanzi batabashije kwitabira umuganda udasanzwe w’abahanzi wabereye i Nyanza, batangaza ko kuba batarawitabiriye bahombye byinshi.
Tariki ya 26 Ukwakira 2016 nibwo abahanzi batandukanye bagera ku 162 bakoreye umuganda mu kagari ka Mpanga mu murenge wa Mukingo mu Karere ka Nyanza.
Uwo muganda wari ugamije kubakira uwacitse ku icumu rya Jenoside yakorewe abatutsi, gusura urwibutso rwa Jenoside no kuganiriza abatuye uwo murenge ibijyanye na gahunda ya “Ndi Umunyarwanda” n’ubumwe n’ubwiyunge.
Umuraperi Jay Polly avuga ko kuba ataritabiriye umuganda yahombye kuko atabashije gutanga umusanzu we mu kubaka igihugu.
Ikindi kandi ngo usibye kuba yari gusaba n’abandi, yari kuba ari n’amahirwe yo guhura n’abafana be b’i Nyanza.
“Kiriya gikorwa ni cyiza kabisa kubabashije kucyitabira, nanjye nari nifuje kuba nakwitabira ariko bazagikomeze n’ubutaha natwe tuzaba duhari.”
Akomeza avuga ko kuba ataragiyeyeo byatewe n’impamvu yari afite zijyanye n’akazi.
Young Grace we ngo yari yaramaze gufata gahunda yo kwitabira uwo muganda ariko ngo uburwayi ntibwamwemereye. Ahamya ko hari ibyo yahombye.
Agira ati “Narahombye kuba ntaratanze umusanzu nka Young Grace muri icyo gikorwa, mpomba no kuba hari abafana banjye bari banyiteguye batambonye.”
Oda Paccy ntiyabashije kwitabira umuganda w’abahanzi kuko yari arwaje umwana we. Ahamya ko ariko yahombye cyane kuba atarabashije gutanga umusanzu we nk’umunyarwanda. Ariko ngo niwongera kuba azawitabira.
Mu bahanzi b’abaririmbyi bakorera muri Kina Music nta n’umwe wabashije kwitabira umuhanda w’abahanzi.
Umujyanama wabo, Ishimwe Clement avuga ko batabonetse kubera gahunda z’akazi bari barimo ariko ngo ubugaha bazitabira.
Abahanzi bitabiriye uwo muganda bagaragaje ko babyishimiye banatanga icyifuzo ko bishobotse wajya uba buri kwezi.
Intore Tuyisenge uhagarariye, urugaga rw’abahanzi mu Rwanda yemeje ko icyifuzo cy’aba bahanzi kizashyirwa mu bikorwa.
Agira ati “Ni gahunda twatangiye, twagiraga ngo turebe ubwitabire n’uko abahanzi babyakira ariko ni gahunda izakomeza.”
Bamwe mu bahanzi b’abaririmbyi bitabiriye uwo muganda harimo Riderman, Senderi, Tonzi, Bruce Melody, Ama-G The Black, Active, Safi (Urban Boys), Theo Bosebabireba, Umutare Gaby, Mico The Best n’abandi.
Ibitekerezo ( 6 )
nibyo kabisa ni bakomereze aho
nukuri ibi bintu ni byiza kuko byatuma baturage twese dukunda umuganda nkuko bisanzwe ko abahanzi aba ari abantu baba bapinze ibikorwa bya leta
yewe turabashimye kandi nabandi bose barebereho mubyiciro byose bitandukanye umuganda bivuga kandi bisobanura kwiyubakira icyatubyaye
yewe turabashimye kandi nabandi bose barebereho mubyiciro byose bitandukanye umuganda bivuga kandi bisobanura kwiyubakira icyatubyaye
Murakabyara fire igikorwa hihesha iishema nguwovumutu govurambye mwabanyarwanda MWe mwungutse amazina yanyu nagaciro kibyi mwakoze bizaguma mumitwa yacu ngikyo igikorwa bandebereho kiturange twese imana I ampere umugisha
Kuki abo bastars baza kubaka bambaye imyenda ihabanye n’imirimooooooo?


text:
Kigali: Umusore yambuwe imyenda n’inkweto nyuma yo kubura amafaranga yishyura indaya
Umusore w’imyika 27 y’amavuko ukora umwuga w’ubukanishi ku Kinamba mu Murenge wa Gisozi, mu Mujyi wa Kigali yambuwe inkweto n’ishati yari yambaye nyuma yo kuryamana n’indaya akabura amafaranga y’u Rwanda ibihumbi bine bari bavuganye ko amwishyura.
Ababibonye bavuga ko uyu musore yambuwe inkweto ze z’ubwoko bwa Timber land n’ishati y’umukara yari yambaye nyuma y’aho indaya bari bamaze kuryamana imyishyuje amafaranga ibihumbi 4 bari basezeranye ko ari bumurihe akayabura.
Byukusenge Augustin yagize ati “ Indaya yamukuyemop inkweto n’ishati kubera ko yabuze amafaranga yo kumwishyura kandi bari bemeranyije ko amuha ibihumbi bine kuko baryamanye inshuro ebyiri.”
Umusore wambuwe imyenda n’inkweto n’indaya yabwiye umunyamakuru ko kutishyura iyi ndaya atari yabigambiriye ahubwo byatewe n’uko yaje gusanga bamwibye ikofi abikamo ibyangombwa n’amafaranga.
Yagize ati “ Ntabwo ari njye wifuzaga ko naseba gutya kuko sinabikoze nshaka kumwambura kuko nari mfite amafaranga agera ku bihumbi 10,500 ahubwo n’uko naje gusanga ikofi yari arimo bayibye noneho ntangiye kumubaza niba ariwe wayifashe ahita avuza induru atabaza noneho bamugira inama yo gufatira inkweto zanjye n’ishati ngo azabinsubiza ari uko nyamuzaniye.”
Gusa Bigirimana nyuma y’aho akuriwemo inkweto n’imyenda ye akagenda ntabyo yambaye imbere y’imbaga y’abantu yabwiye abari aho ko bimuhaye isomo zo kutazongera gutekereza kugura indaya mu buzima bwe.
- Inkweto n’ishati by’uyu musore byafatiriwe
SRC: IGIHE


text:
Wari uzi ko Umwotsi w’itabi uba wuzuyemo uburozi bugera ku 4,800 bwica abanywi baryo?
Kanseri zifata inyama zo mu nda hafi ya zose, itabi riza mu bya mbere bizitera (kanseri y ‘umwijima, kanseri y’impyiko, kanseri yo mu ruhago rw’inkari, kanseri yo mu mazuru, kanseri yo mu gifu, kanseri yo mu mpindura, kanseri yo mu mura…)
80% y’abahitanwa na kanseri y’ibihaha baba bayitewe n’itabi !
Ibihaha byabaye umukara kandi byuzuyemo umwanda mwinshi, amenyo y’umukara, amaso atukura…hamwe no guhindura ibara ku ruhu rwo mu mugongo hamwe n’ibindi bimenyetso bitandukanye ni bimwe mubiranga umunywi w’itabi. Ibi byiyongeraho impumuro mbi haba mu kanwa no ku mubiri muri rusage, wakwinjira mu cyumba cy’umunywi waryo urinyweramo bikaba ibindi.
Wari uzi ko itabi riza mu myanya ya mbere mu kuba intandaro yo kurwara kanseri zitandukanye umuntu ahura na zo ? wari uzi ko 80% y’abahitanwa na kanseri y’ibihaha baba bayitewe n’itabi ? si ibyo gusa ; itabi riri mu bya mbere bitera kanseri yo mu nkanka, kanseri ifata umuhogo, kanseri y ‘umwijima, kanseri y’impyiko, kanseri yo mu ruhago rw’inkari, kanseri yo mu mazuru, kanseri yo mu gifu, kanseri yo mu mpindura, kanseri yo mu mura n’izindi kanseri zitandukanye kandi zihitana mwene muntu.
Itabi kandi ryangiza bikomeye imiyoboro y’amaraso ndetse rikanatera indwara z’umutima. byumvikane neza ko amaraso aba yarangije kwangirika bikomeye. uretse n’ibyo kandi haba mu nyama zose zigize umuntu amaraso azitemberamo; niba rero ibihaha byafashwe, impyiko...byanze bikunze amaraso atembera mu mubiri na yo arangirika bikomeye kubera itabi.
Umwotsi w’itabi kandi, uba wuzuyemo uburozi bugera ku bihumbi bine na magana inani (4,800) hanyuma 70 muri ubwo burozi burimo ibishobora gutera kanseri (cancérogènes) aha twavuga nka benzène, arsenic, chrome n’ubundi burozi butagira ingano. Tubibutse kandi ko itabi ryica n’utarinywa mu gihe umunywi waryo arinywera mu ruhame, kuko umwotsi waryo ugera no ku batarinywa. Sc: umuganga.com


text:
Mu rugendo rwabo mu Rwanda basuye urwibutso rwa jenoside mu mugi wa Kigali, basura amwe mu mashuri ndetse n’ishyirahamwe ry’ababana n’ubwandu bwa Sida.
Nyuma yo gushyira indabo ku mva yashyinguwemo abantu benshi ndetse no gusura urwo rwibutso, Madamu Laura Bush yanditse mu gitabo cy’abashyitsi kiri k’urwibutso rwa genocide, ati:
“Uru rwibutso ni urutwibutsa abantu beza batuvuyemo ariko na none ruratwereka ubutwari bw’abarokotse. Abaturage b’Abanyamerika bifatanije n’Abanyarwanda mu ntambwe itanga ikizere cy’ejo hazaza.”
Nyuma yaho Madamu Laura Bush yasuye ibikorwa by’uburezi no kurwanya Sida byatewe inkunga na Leta Zunze ubumwe z’Amerika. Yasuye ikigo cy’amashuri yisumbuye cya Kagarama. Icyo kigo ni icy’itorero rifashwa n’umuryango World Relief uterwa inkunga n’ikigo cy’Abanyamerika gitsura amajyambere, USAID. Muri icyo kigo cy’amashuri yahabonaniye n’ishyirahamwe ry’ababana n’ubwandu bwa Sida ryitwa Le Bon Samaritain.
Uwo muryango World Relief utera inkunga amatorero y’Abaporotesitanti m’ukwigisha urubyiruko kwirinda SIDA bakoresheje kwifata. Unafasha kandi amatorero m’ukwita ku barwayi ba Sida babafasha mumibereho yabo muri rusange no kurwanya akato gashobora kubakorerwa.
Umwe mu bagize ishyirahamwe Le Bon Samaritain, Madamu Mukanyarwaya Marie Claire,yatubwiye ko bishimiye cyane Madamu Bush kuko Leta Zunze ubumwe z’Amerika zabateye inkunga m’ukubafasha kubyara abana batanduye Sida, no kubafasha kubaha amata asimbura ibere kugira ngo abana babo batandurira mu mashereka.
Iyo programu yashoboye kugerwaho hafi 100%. Hejuru ya mirongwicyenda ku ijana by’abana bavutse ku babyeyi bagezweho n’uwo mushinga bavutse ari bazima.
Ikindi Madamu Mukanyarwaya yadutangarije ni uko ubu ngo bahabwa imiti igabanya ubukana bwa Sida k’ubuntu kandi ko na byo ari ku nkunga ya Leta Zunze Ubumwe z’Amerika.
Madamu Laura Bush yanasuye kandi itorero “Eglise Evangelique des Amis”, ari na ryo rifite ikigo cy’amashuri “Fox George Academy” yari amaze gusura. Muri iryo torero yashaboye kuganira n’umwana w’umukobwa w’imyaka 12 w’imfubyi ya SIDA witwa Mukeshimana Tatu, akaba yaranarokotse genocide.
Uwo mwana arera basaza be batatu bamukurikira nyina yabyaye nyuma ya genocide. Avuga ko nyuma y’aho nyina apfiriye yavuye mu ishuri aho yari ageze mu mwaka wa kane, akagumana na dusaza twe, hanyuma umukecuru wo mu muryango we akagurisha inzu nyina yabasigiye bagasigara bangara. Batarakirwa n’itorero Eglise Evangelique des Amis” baryaga gatatu mu cyumweru, na byo ari imfashanyo bahawe n’itorero.
Uwo mwana Mukeshimana Tatu twaraganiriye amaze kubonana na Madamu Bush atubwira ko afite ikizere cy’uko azabafasha ngo kuko yabumvise.
Madamu Laura Bush yanabonanye kandi n’abategarugori mu biro by’umufasha
wa Perezida Paul Kagame, aza no gusura ishuri ry’abakobwa FAWE.


text:
Tariki ya 04 Ukwakira 2016 nibwo Perezida Paul Kagame yagize Musabyimana Jean Claude, Guverineri w’Intara y’Amajyaruguru, ashingiye ku biteganywa n’itegeko nshinga rya Repubulika y’u Rwanda ryo muri 2003 riherutse kuvugururwa mu mwaka ushize wa 2015.
Musabyimana Jean Claude yavukiye mu Karere ka Burera mu mwaka wa 1972. Afite impamyabushobozi w’icyiciro cya kabiri cya Kaminuza mu buhinzi n’icya gatatu mu birebana n’imikoreshereze y’amazi.
Yakoze imirimo inyuranye irimo kwigisha amasomo y’ubuhinzi mu cyahoze ari ishuri rikuru ry’ubuhinzi n’ubworozi rya ISAE-Busogo. Yanakoze muri Minisiteri y’ubuhinzi n’ubworozi (MINAGRI) mbere yo kwinjira muri Politiki.
Musabyimana wubatse ufite abana batatu b’abahungu, mbere yo kuba Guverineri w’Intara y’Amajyaruguru, yari asanzwe ari umuyobozi w’akarere ka Musanze. Umwanya yatorewe ku itariki ya 26 Gashyantare 2016.
Mbere yo kuba umuyobozi w’ako karere yari yabanje kuba umuyobozi wungirije ushinzwe iterambere ry’ubukungu. Uwo mwanya yawutorewe tariki ya 27 Kamena 2014.
Mbere yo kujya muri nyobozi y’Akarere ka Musanze yari umujyanama muri njyanama y’ako karere, ukomoka mu murenge wa Cyuve akaba yari akuriye komisiyo y’ubukungu.
Ubwo yari umuyobozi w’Akarere ka Musanze, nibwo ako karere kaherekeje utundi mu mihigo y’umwaka wa 2015-2016.
Tariki ya 03 Ukwakira 2016, umunsi umwe mbere yuko aba Guverineri w’Intara y’Amajyaruguru, Musabyimana yasabye imbabazi Abadepite bagize komisiyo y’ubumwe bw’Abanyarwanda, uburenganzira bwa muntu no kurwanya Jenoside ubwo basuraga Akarere ka Musanze.
Yasabye imbabazi nyuma yuko abo badepite basanze muri ako karere hari amakosa abamubanjirije basize bakoze. Ayo makosa arimo ay’inzibutso za Jenoside zitujuje ibisabwa.
Ashimira Perezida Kagame
Ubwo yagiranaga ikiganiro na Kigali Today, kuri uyu wa gatatu tariki ya 05 Ukwakira 2016, yashimiye Perezida Paul Kagame wamugiriye icyizere akamuha inshingano zo kuyobora intara y’amajyaruru avukamo.
Agira ati “Ntabwo nigeze ntekereza ko muri politiki nzagera kuri uru rwego ngezeho gusa icyo nari nzi ni uko iyo umuntu akoze neza agakora inshingano ze neza byanze bikunze atera imbere kandi niba ubu ngenda nzamuka ni uko ababibona, babona ko nshobora kuba mbikora neza.”
Musabyimana avuga ko mu nzozi zo mu bwana yatekerezaga kuzaba “Enjeniyeri” (Engineer) mu bintu runaka. Ni naho ngo yakurije kwiga ibirebana n’ubuhinzi, akabikoramo akanabiminuzamo.
Ati “Nkiri umunyeshuri na mbere yaho cunakundaga ibintu bimeze nk’ubukorikori byo gukunda gukora utuntu n’utundi.” Tu
Musabyimana yabwiye Kigali Today ko kwiyumvisha ko yagizwe guverineri w’intara y’amajyaruguru byabanje kumugora kubyakira ariko nyuma yaho akaza kubyakira.
Ibibazo uyu muguverineri mushya asanze mu ntara y’amajyaruguru birimo ikibazo cy’isuku nke mu baturage. Harimo kandi ikibazo cy’ibiyobyabwenge nka kanyanga kigaragara kigaragara mu turere dutandukanye muri iyo ntara.
Ibitekerezo ( 9 )
Tumuziho ubumenyi ndetse numurava abamutoranyije bazikureba kure .njye mbivuze nkumunyeshuli yahaye ubumenyi
Twishimiye umuyobozi mushya w’intara y’amajyaruguru,kandi tumwitezeho impinduka nyinshi ku mutekano, iterambere,imibereho myiza,n’ubutabera. Imana ikomeze kumuha ubwenge.
Cong’s kuri claude ni umugabo uzi gusobanura ibintu neza Imana imushyigikire.
reka tumuhe ikaze tumwifuriza imirimo myiza
reka tumuhe ikaze tumwifuriza imirimo myiza
Azadufashe arwanye kanyanga iratubongamira cane mwiterambere
Twishimiye uyu muyobozi mushya w’Intara y’amajyaruguru;Twabanye closely mu itorero i Gabiro mbona ni umugabow’umuhanga ,ucisha make kandi ugira gahunda.
Imana Izamufashe mu mirimo mishya
Twifurije imirimo myiza uyu muyobozi mushya;twabanye closely mu itorero i Gabiro mbona ni umuhanga ,atuje kandi agira gahunda.Imana Izamufashe mu nshingano nshya
Ikaze kubayobozi bashya.Imana izabafashe gushyira mubikorwa imirimo bahawe ndetse no kuragira intama bashinzwe neza.


text:
Ubusanzwe tumenyereye ko amatara atanga urumuri, ariko ashobora kugira n’undi mu maro wo gokoreshwa nk’umutako ku gisenge(plafond) .
Iyo ushaka gukoresha amatara nk’umutako ushobora kugura amatara afite amabara atandukanye ku buryo mu gihe amatara aba acanye ubona hari ubwiza budasanzwe atanga bwiyongera kuri wa mucyo wayo mwiza biarushaho kuryohera amaso.
Aya matara ashobora kuyashira mu bustani, mu ruganiriro, mu ruriro ndetse no ku muryango w’inzu cyangwa ku gipangu uramutse uyahashyize nabwo byaba byiza.
Imyororokere
Gutaka igisenge ukoresheje amatara
Ubusanzwe tumenyereye ko amatara atanga urumuri, ariko ashobora kugira n’undi mu maro wo gokoreshwa nk’umutako ku gisenge(plafond) .
Labels: gutaka inzu


text:
Dore ibanga ryatuma uva mu bibazo!
Kudatera imbere kwa bamwe biterwa ahanini no m Kutagira kwizera guhagije
Abantu benshi bananirwa gutera imbere no kugera ku bintu bihambaye kuko batagira Kwizera nk’ukwa YOSUWA na KAREBU ubwo bari imbere y’abanaki, bakabona ko ari banini koko, ariko bakizera ko Imana niba iri mu ruhande rwabo bazabarya nk’imitsima. Muri uyu mwanya tugiye kubaha urugero rw’uko wazamura ukwizera kwawe ugatera imbere.
Igihe kimwe umugabo wari utwaye imodoka yakoze impanuka imodoka irahirima ariko ntiyangirika, ni uko mu gace yari agezemo ahabona umusaza w’umunyabwenge cyane amusaba ko yamushakira abantu ahemba bakamwegurira imodoka.
Ni uko wa musaza aratekereza, yumva akwiye gukora ibishoboka byose ngo abashe kwegura ya modoka bamuhe ayo mafaranga ariko ikibazo cyari gihari ni uko mu bahungu batanu yari afite uwari uhari ari umwe nawe ufite ubumuga bwo kutabona ariko akaba yari umunyambaraga.
Muri abo basore uko bari batanu harimo Gasana, Kamari, Karake, Kagabo na Ntwari ari nawe wari ufite ubumuga bwo kutabona. Ni uko umusaza ahamagara wa muhungu we ngo amufashe maze n’uwo mugabo arabafasha, maze mu kujya guterura wa musaza ati sha ngaho wowe Karake nawe nawe Kamari mwese mufatanye na Karake, Kagabo na Ntwari buri wese ashyireho ake twegure iyi modoka.
Ni uko barayegura nyir’imodoka aratangara, atangazwa cyane n’umuhati Ntwari yashyizeho ariko ayoberwa impamvu uwo musaza yavuze andi mazina y’abandi bantu kandi ntabo abona, yibaza ko uwo musaza yaba afite izindi mbaraga z’imyuka idasanzwe.
Ni bimwanga mu nda aramubaza ati: “Ko bariya bantu bose wavugaga ntabo nabonaga, kuki wababwiraga ngo bafatanye kwegura imodoka kandi koko tukabigeraho?” Ni uko umusaza w’umunyabwenge n’igitwenge aramusubiza ati: “Uriya musore wanjye Ntwari muziho imbaraga nyinshi ariko ntago yari kugira icyizere cy’uko yaterura iyi modoka afatanyije n’abantu babiri gusa cyane ko njye nta n’imbaraga nisaziye.
Arisuzugura cyane nyamara ni umunyambaraga ariko iyo afatanyije n’abandi akoresha imbaraga ze zose. Kuko rero afite ubumuga bwo kutabona, navugaga n’andi mazina y’abandi basore ngo yumve ko Atari wenyine yongere imbaraga n’umurava yitange yumve ko ari gufatanya n’abandi, niryo banga ryatumye tubasha kwegura iyi modoka.” Ni uko umugabo atangarira ubuhanga bw’uwo musaza cyane ndetse amafaranga yari yamwemereye ahita ayakuba kabiri.
ISOMO: Nawe ushobora kuba mu byo ukora byose uri nk’uriya musore Ntwari, uri umunyembaraga ariko wisuzugura ukumva ko ntacyo washobora. Burya ikibura ngo umuntu atere imbere ni ugufata icyemezo wivuye inyuma ukumva ko byanze bikunze ugomba kubishobora.
Ukumva ko imbaraga ufite zizabona inyunganizi kandi ukanamenya ko ari byiza kumva ko utari wenyine, ko inama n’ibitekerezo by’;abandi nabyo bizagufasha ukabasha kugera ku ntego wiyemeje.
Burya byose bipfira mu mutwe, nk’uko uriya musore Ntwari nta handi imbaraga yakoresheje yazikuye uretse kwiyumvisha mu mutwe ko ibintu biza gushoboka ariko iyo wumvise ko ntacyo wageraho nyine ntacyo.
Uyu munsi ugire kwizera nk’ukwa YOSUWA na KAREBU maze urebe ngo urakora iby’ubutwari, witeze imbere, uteze imbere umuryango wawe, uteze imbere Itorero ryawe, uteze imbere igihugu cyawe, maze uhabwe umugisha, uheshe n’abandi umugisha!!
AMEN!!


text:
Rutabana usanzwe ari umurezi mu ishuri rya College Inyemeramihigo i Gisenyi, avuga uko yamenye iyi poromosiyo imugize umukire, yagize ati "Namenye ibijyanye n’iyi poromosiyo ya "Ba Miliyoneri’ biciye kuri radio, ndetse hari ubutumwa bugufi Tigo yanyoherereje bumbwira ko nakohereza ijambo TIGO mu nyuguti nkuru kuri 155 cyangwa nkakanda *155# nkaba nihesheje amahirwe yo gutsindira amafaranga agera muri miliyoni eshanu ku munsi, nuko nguko nanjye nahise ntangira kuyikinamo."
"Ikindi kandi buri gihe uko noherezaga ubutumwa kuri 155 nahitaga mbona iminota ibiri y’ubuntu yo guhamagara ndetse na SMS eshatu. Bakimara kumpamagara nijoro ibyishimo byaransaze ndetse njye na mugenzi wanjye twari turi kumwe twabanje kugira ngo barambeshye, ariko mbonye abandi bantu tuziranye batangiye kumpamagara babimbaza nishima kurushaho kuko nahise numva ko ari byo."
Rutabana avuga ko aya mafaranga azayinjiza mu mushinga asanzwe akora wo gucuruza amacumbi aciriritse.
"Ubuyobozi bwa Tigo ndabushimira ko bwatekereje guteza imbere abanyarwanda bose muri rusange bubagezaho amafaranga ahagije yabafasha kwiteza imbere mu buryo butandukanye. Nkanjye ubu ngiye kuba nabasha guteza imbere ubucuruzi bwanjye mu buryo butunguranye ntatekerezaga ko bwabaho rwose."
Avuga kandi ko yari amaze icyumweru akina muri iyi poromosiyo, akagira inama buri wese yo kuyitabira, kuko yaje ari amahirwe adaheza umuntu n’umwe kandi adafite icyo agendeyeho.
Ati"Umufatabuguzi wese wa Tigo namushishikariza kubyizera agakomeza kugerageza amahirwe ye akina inshuro zose ashoboye kuko wabona ejo ari we amahirwe asekeye."
Rutabana yemeza ko intego afite ari ugukomeza gukina muri iyi poromosiyo mu rwego rwo kwegukana miliyoni icumi, kandi ngo nk’umuntu uzwi mu gace atuyemo, azakomeza gushishikariza abantu gukina inshuro zose bashoboye kugira ngo nabo bazabashe kugira ayo mahirwe.


text:
Mu binyejana, abahinzi bahitagamo imbuto nziza zo kuzahinga mu kindi gihe cy’ihinga. Abahinzi kandi babanguriraga ibihingwa n’intoki, no kuvanga ubwoko butandukanye buri mu kiciro kimwe, mu buryo bwo kuzigumana no kuziteza imbere
Ibyiza byo kubika imbuto zizanzwe muri ako gace
Iyo abahinzi bakoresheje imbuto zabo bwite, baba bashobora kugumana imvange y’ibihingwa bikwiranye n’akamenyero k’ibyo bakeneye. Ubuhinzi bwa kijyambere bukoresha ikoranabuhanga kugera ku musaruro mwiza buu=ereye umuhinzi n’abandi muri rusange. Kubika imbuto zirobanuye zibereye ako gace, n’igikorwa cy’ingenzi mu isarura ry’ibihingwa bibereye ako gace kandi byeramo neza. Imbuto.
Aha ngombwa imbuto zituruka
Mu byaro imbuto akenshi zituruka:
Abahinzi n’abo mu busitani
Mu bihe byinshi, ku isi hose, abahinzi babika imbuto zabo bakuye mu bihingwa byabo, buri mwaka zo guhinga, kugurana cyangwa kugurisha.
Ububiko bw’imbuto n’ibindi bigo byo muri ako gace.
Uduce tumwe na tumwe dufite i banki y’imbuto, cyangwa ibindi bigo by’abaturage birundanya, bigahinga, bikanahunika imbuto kugira ngo bizazihe abaturage.
Niyo haba ari abantu bake, boshabora gutangiza iyo banki y’imbuto mu kuzigama izo mbuto zo muri ako gace, n’ibihingwa bityo abahinzi bakazabikoresha.
Banki y’igihugu na mpuzamahanga y’imbuto
Igihugu, no n’ibindi bihugu bakusanya imbuto ziturutse bihingwa bitandukanye, bituma bakomeza kuzihinga muri buri myaka.
Kandi banki (ibigega) binini, bishobora kubika ubwoko bwinshi bunyuranye, ntibishobora kugumana gusa imbuto zo mu gace kamwe zikamenyereza abahinzi impinduka: guhindura uburyo busanzwe.
Ibigo by’imbuto
Biteza imbere bikanagurisha imbuto ziturutse ku bihingwa bitandukanye. Ibgo bicuruza imbuto bukunda guhitamo bikukije ibtanga umusaruro mwiza, mwinshi, byihanganira udusimba n’indwara.
Hari ighe ibyo bigo binanirwa guhitamo imbuto zigendanye n’agace zeramo. Buru mbuto zaguzwe zisaba gukoresha ibizifasha gukura nk’imiti, ifumbire, n’amazi ahagije. Ibigo byinshi bitanga imbuto zibanguri ku buryo bwa f1 hybrid. Bikorwa bahuje imbuto z’ubwoko bubiri. Ku kiciro cya mbere ziba zigifite ibzigize bimwe. Buri mbuto zibanguriye ku kiciro cya mbere, zigomba gukoreshwa mu mwaka umwe undi ugakoresha izindi. Ikindi kibazo cyo kuzibangurira ni uko imbuto z’ibigori ni ukwiyongera kw’indwara yitwa gray leaf spot.abantu benshi bashobora kugura izo mbuto zirobanuye buri mwaka ariko bikagora cyane abahinzi baciriritse. Abantu benshi, ku isi hose, bakoresha kugumana imbuto zabo.
Ni gute abahinzi basarura imbuto zabo?
Ibi byiciro bikurikira byerekana uburyo umuhinzi ashobora gusarura imbuto ze
I have been exploring this topic for a some long time. You have offered great information in your post and some things I have not seen in other content I have read by my friends. http://www.huludb.com/series
Excellent article. Very interesting to read. I really love to read such a nice article. Click for source
That is really nice to hear. thank you for the update and good luck.
usb 3 flash drive
However, the road to happiness can be spoiled by consequences of eating and drinking too much, or it can be ruined because of trying to achieve too much in too short time. http://www.kungfupanda3film.com/


text:
ven.
18
nov.
2011
Martini
Yavukiye muri Hongriya. Se yari umusirikare mukuru mu ngabo z’umwami w’abanyaroma.Ababyeyi be ntibari abakristu .afite imyaka 10 yiyandikishije mu bigishwa ngo azahabwe batisimu .Nyuma y’imyaka 3 atari yabatizwa se yamujyanye kuba umusirikare.Yabikoranye umurava n’ubwitonzi,aba intwari arashimwa cyane,nyuma ashingwa kuyobora umutwe w’ingabo.
Martini yakomeje gukunda Imana.Yari umuntu wubaha buri wese ukunda ukuri ,witangira abandi kandi uhorana impuhwe.Umunsi umwe yahuye n’umukene wifubitse ibishwangi imbeho yamugagaje,amubonye amugirira impuhwe nyinshi,nuko yiyambura igishura cye agisaturamo kabiri ,igice kimwe agiha umukene.Iryo joro ryamubereye akataraboneka kuko Yezu yamubonekeye yambaye cya gishura yahaye wa mukene;nuko aramubwira ati:”umenye ko icyo ukoreye umukene,uba ari jye ugikoreye.”
Haciye iminsi Martini asezera mu bya gisirikare.Nibwo yakomeje kwiga ahabwa batisimu. Asubiye iwabo yigishije ababyeyi be Iyobokamana ,nyina yemera kubatizwa ariko se aranga.Hilari wabaye umwepisikopi wa Pwatiye niwe wamufashije guhabwa batisimu.Yaje kwinjira mu muryango w’abamonaki i Pwatiye;arushaho kwitagatifuza cyane;ndetse yubakisha ikigo cy’abihayimana hafi aho.Ukwitagatifuza kwe kwarangamiwe na benshi,bigeza n’ubwo abakristu b’i turu bamutoye ngo ababere Umwepisikopi.Amaze kuba Umwepisikopi yakomeje kwitangira abakene ;agacisha make kandi agakunda gusenga.Nubwo yari umwepisikopi yakomeje kwibera mu tuzu tw’abamonaki.Martini yayoboye Diyosezi imyaka 25,apfa afite imyaka 81.


text:
Imana ntigira amazinda. Iyo bibaye ko yibagirwa, iba yabihisemo kubw’inyungu zacu. Ibi byose biterwa nuko idukunda cyane kandi ihora ingambiriye kutugirira neza.
Bibiliya itwereka ibice byinshi aho Imana ubwayo ifata icyemezo cyo kwibagirwa ku neza yacu.
Bibiliya itwereka ingero nyinshi zerekana uko Imana ivuga ko hari ibyo yibagirwa kubwo gukunda umuntu yacunguje amaraso y’igiciro cyinshi.
reka dusome bimwe mu byanditswe bigaragaza zimwe muri zo ngero:
Abaheburayo 8:12 - Kuko nzabababarira gukiranirwa kwabo, Kandi ibyaha byabo sinzabyibuka ukundi."
Abaheburayo 10:17- "Ibyaha byabo n’ubugome bwabo sinzabyibuka ukundi."
Yesaya 43:25 - Ubwanjye ni jye uhanagura ibicumuro byawe nkakubabarira ku bwanjye, kandi ibyaha byawe sinzabyibuka ukundi. Kubera kumenya ibi, Dawidi yigeze ayisaba kwibagirwa mu isengesho rye. Asenga avuga ati”Ntiwibuke ibyaha byo mu busore bwanjye cyangwa ibicumuro byanjye, Nk’uko imbabazi zawe ziri abe ari ko unyibuka, Ku bwo kugira neza kwawe Uwiteka. Zaburi 25:7.
Ibi byose bigaragaza ko Imana yirengagiza ibyaha n’ibicumuro byacu kugira ngo iduhe imbabazi zayo, Ubuntu no kutugirira neza. Nicyo gituma mu ijambo ryayo ivuga ko niyo ibyaha bya muntu byatukura tukutuku, izabyeza bigasa na sheregi. Ibyo nta wundi bifitiye inyungu uretse uwo Imana ibikoreye. Nguko uko Imana yirengagiza ibintu biyigoye muri kamere ya muntu kugira ngo imubabarire abone umugisha w’agakiza.


text:
Ubuyobozi bwa ADEPR-Ururembo rw’Umujyi wa Kigali burasaba abakristo babo kwitonda mu materaniro no kwirinda kwidagadura mu bitaramo n’iminsi mikuru, mu gihe cy’icyumweru cy’icyunamo cyo kwibuka Jenoside yakorewe abatutsi mu Rwanda muri Mata 1994.
Ibi Umushumba wa ADEPR-Ururembo rw’Umujyi wa Kigali Rev Past Rurangirwa Emmanuel yabitangaje mu kiganiro na Ubugingo.com, ubwo yasabaga abakristo b’itorero rya ADEPR hirya no hino mu mu jyi wa Kigali kwirinda imyidagaduro y’ibitaramo, iminsi mikuru n’izindi gahunda zikitondeshwa mu cyumweru cy’icyunamo. Yanasabye kandi ko mu bihe by’amateraniro hakwiye kubaho kwitonda ahubwo bose bakifatanya n’abandi banywarwanda kunamira inzirakarengane zazize Jenoside yakorewe abatutsi mu Rwanda.
Ati ‘’ Bakristo dukomeze twubakane, dufashanye nubwo imirimo y’itorero n’iyacu isanzwe iba ikomeje ariko ni byiza kwitonda muri iki cyumweru cyo kwibuka, habeho kwitonda mu materaniro, iminsi mikuru n’ibitaramo byitondeshwe kuko turi mu cyunamo.’’
Rev Past Rurangirwa Emmanuel
Rev Rurangirwa kandi yongera kwibutsa abakristo ko bakwiye kwitabira ibiganiro nk’uko biba byateguwe n’inzego z’ubuyobozi bwa Leta, kimwe mu ndangagaziro ikwiye kubaranga nk’abanyarwanda beza.
Ikindi Rev Rurangirwa yavuze ni uko kuri ubu bari muri gahunda yo kwegeranya amazina y’abazize Jenoside muri buri Paruwasi, hakubakwa urukuta ruzashyirwaho ayo mazina, bikazaba bigamije guha agaciro abazize Jenoside no kubibuka mu buryo bwa buri munsi. Ati ‘’Tugiye kubarura amazina y’abantu bahitanywe na Jenoside, ayo malisiti ( urutonde) arimo arakorwa kuri buri paruwasi, tuzubaka agakuta kanditseho ayo mazina bigaragaza ko kwibuka bizajya bihora byivugira.’’
Icyumweru cyo kunamira inzirakarengane zazize Jenoside yakorewe abatutsi mu Rwanda gitangira tariki ya 7 kigasozwa tariki 13 Mata. Insanganyamatsiko y’uyu mwaka w’2016 ikaba igira iti ‘Twibuke Jenoside yakorewe Abatutsi turwanya ingengabitekerezo ya Jenoside.”
Umwaka ushize ADEPR-mu rurembo rw’Umujyi wa Kigali hakozwe ibikorwa bitandukanye bifatika bigamije gufata mu mugongo abarokotse Jenoside ku bufatanye n’inzego za Leta aho buri Paruwasi igize Ururembo rw’umujyi wa Kigali hubatswe inzu igenewe uwarokotse Jenoside utishoboye, ibi kandi babifatanyije na gahunda y’amajoro yo kwibuka ndetse no gusura inzibutso za Jenoside mu rwego rwo kurushaho gusobanukirwa amateka ya Jenoside.
Ubusanzwe igihe cyo kwibuka inzirakarengane zazize Jenoside yakorewe abatutsi mu Rwanda kimara iminsi 100, ishushanya inzira y’umusaraba banyuzemo. Muri iki gihe abantu mu nzego zitandukanye, ibigo bya Leta n’ibyigenga, amadini n’amatorero bategura ibikorwa bigamije kwibuka abari abakozi babo ndetse no gufata mu mugongo abarokotse Jenoside yakorewe abatutsi muw’1994.


text:
ven.
11
févr.
2011
ISOMO RYA MBERE
Isomo ryo mu gitabo cy’Intangiriro (Intg 11, 1-9)
1Ku isi yose hari ururimi rumwe n’imvugo imwe. 2Mu iyimuka ry’abantu bava mu burasirazuba, babona ikibaya mu gihugu cya Shineyari, barahatura. 3Nuko barabwirana bati, «Nimuze tubumbe amatafari, tuyatwikire mu itanura.» Amabuye bayasimbuza amatafari, n’urwondo rwo kuyafatanisha barusimbuza ubujeni. 4Nuko bati« Nimuze twiyubakire umugi n’urnunara ukora ku ijuru, maze izina ryacu ribe ikirangirire, kugira ngo tutazatatana ku isi hose.»
5Uhoraho aramanuka, aza kureba uwo mugi n’uwo munara bene Muntu bubakaga. 6Nuko Uhoraho aravuga ati « Dore bose hamwe baremye umuryango umwe, bafite n’imvugo imwe. Ubwo batangiye gukora biriya, nta wundi mugambi uzabananira! 7Reka tumanuke maze ururimi bavuga turusobanye, hatazagira uwongera kumva icyo undi avuze!» 8Nuko Uhoraho abakura aho abanyanyagiza ku isi hose, ibyo kubaka wa mugi barabireka. 9Ni cyo cyatumye uwo mugi bawita Babeli (ari byo kuvuga isobanya), kuko ari ho Uhoraho yasobanyirije indimi zo ku isi yose.
ZABURI (Zab 33 (32),10-11,12-13,14-15)
Inyik/ Hahirwa ihanga Uhoraho abereye Imana.
Uhoraho yaburijemo imigambi y’amahanga,
ibitekerezo by’imiryango abihindura ubusa.
Nyamara umugambi w’Uhoraho ugumaho iteka ryose,
n’ibitekerezo by’umutima we bigahoraho,
uko ibihe bigenda biha ibindi.
Hahirwa ihanga Uhoraho abereye Imana,
Hahirwa umuryango yitoreye ngo ube imbata ye
Uhoraho arebera mu bushorishori bw’ijuru,
akabana bene muntu bose.
Aho atetse ijabiro mu Ngoro ye,
ahaza ijisha ku batuye isi base;
m we wenyine mubaji w’irnitirna yabo,
kandi akamenya ibyo bakora byose.
IBANGINDIRIMBO RIBANZIRIZA IV ANJILI (2 Tim 1, 10)
Alleluya Alleluya
Yezu Kristu, Umukiza wacu yatsinze urupfu,
maze atangaza ubugingo abigirishije lnkuru Nziza.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 8, 34-38 ; 9,1)
Muri icyo gihe, 8,34 Yezu ahamagara rubanda hamwe n’abigishwa be, arababwira ati «Niba hari ushaka kunkurikira, yiyibagirwe ubwe, aheke umusaraba we maze ankurikire! 35Kuko uzashaka gukiza ubugingo bwe azabubura, naho uzahara ubugingo bwe kubera jyewe n’Inkuru Nziza, azabukiza. 36Umuntu watunga iby’isi yose, ariko akabura ubugingo bwe, byaba bimumariye iki? 37Cyangwa se umuntu yagurana iki ubugingo bwe? 38Koko rero, umuntu uzanyihakana, agahinyura n’amagambo yanjye imbere ya bariya bantu b’abasambanyi kandi b’abanyabyaha Umwana w’umuntu na we azamwihakana igihe azazira mu ikuzo rya Se, ashagawe n’abamalayika batagatifu.» 9,1Nuko yungamo ati «Ndababwira ukuri: mu bari hano, harimo abatazapfa batabonye Ingoma y’Imana ije mu bubasha.»


text:
par Bangambiki
Iyo umusore n'umukobwa benda kurambagizana icya mbere usanga bakunda gushakisha kumenya ni imico. Usanga umuhungu yiyiba rimwe na rimwe agacunga umukobwa akeneye kumenya imico ye. N'umukobwa agerageza kwiga imico y'umuhungu ngo arebe ko yazaba amukwiriye nk'umugabo. Umukobwa nahisemo yaje kumbwira ko impamvu yampisemo mu bandi bahungu ari uko ngo nitondaga nubwo nzi ko ndi vu rihoze! Ngo yancaga ko ntari umusinzi nka bagenzi banjye bamaraga gusinda bagakuramo amashati bagakubita ibiti n'inyoni. Yatangajwe n'amahane n'ubukare nagize tumaze gutangira kurwubaka. Nanjye namukundiye ubwitonzi n'imico myiza hamwe no kutiyandarika ariko tumaze kurushinga nasanze atakitwara uko namuteretaga ameze. Nawe nasanze atari miseke igoroye nk'uko namurambagizaga ameze.
KUKI BIGOYE KUVUMBURA IMICO MU IRAMBAGIZA?
Negereye umukambwe duturanye w'inararibonye mubaza niba mu by'ukuri umuntu ashobora kumenya imico y'uwo arambagiza. Yarampakaniye agira ati "Ni nde wakubwiye ko ushobora kumenya imico y'umukobwa urambagiza? Umukobwa arakwihisha pe, inenge zose akazorosa. Akakwereka ibyo azi ko umusore ashima mu mukobwa. Niba ushaka kumenya imico y'umukobwa uzarebe imyitwarire ya nyina umubyara. Nusanga nyina wamwemera ngo akubere umugore, uzamenye ko umukobwa we hari icyo azakumarira".
BLOG BIFITANYE ISANO


text:
Minisitiri w’intebe Murekezi Anasthase yibukije abanyarwanda ko abafite ubumuga ari abantu nk’abandi kandi ko bafite uruhare runini mu kubaka igihugu.
Mu butumwa bwe, Minisitiri w’Intebe Anastase Murekezi yasabye abanyarwanda guha abamugaye icyubahiro bakwiye. Yashishikarije kandi abanyarwanda kwita ku burenganzira bw’abafite ubumuga.
Ati:” Ndifuza kwibutsa abanyarwanda bose ko abafite ubumuga ari abantu nk’abandi, bafite uburenganzira bwose busesuye kandi bagira uruhare rukomeye mu kubaka igihugu cyacu. Ndabasaba rero mwese kubaha icyubahiro bakwiye, ndabasaba kubaha ubufasha bakeneye.”
Minisitiri Murekezi kandi yijeje abafite ubumuga ko Leta y’u Rwanda izakomeza kubaha ubufasha ndetse anasaba abanyarwanda kuzagira uruhare mu munsi mpuzamahanga wahariwe abafite ubumuga.
Ati:”Leta y’u Rwanda na yo yongeye kwizeza abafite ubumuga ko izakomeza kubaha ubufasha bwose bushoboka. Mboneyeho no gusaba abanyarwanda bose kuzitabira ibikorwa byateguriwe kuzitabira umunsi mpuzamahanga w’abafite ubumuga.”
Umunsi mpuzamahaganga w’abafite ubumuga uteganyijwe tariki ya 3 Ukuboza 2016.
Insanganyamatsiko yawo iragira iti: "kugera ku ntego z’itera mbere rirambye duteza imbere umurimo kuri bose kugirango n’abafite ubumuga bose bagire umurimo bakora ubateza imbere ugateza n’igihugu imbere".


text:
Igisubizo: Ijambo kujyanwa (rapture) ntaho rigaragara muri Bibiliya. Ariko nubwo Bibiliya itabyerura, izimiza ko hari umunsi itorero rizazamurwa.
Kujyanwa kw’itorero bizaba umunsi Imana izakura abizera bose kw’isi, kugira ngo ibone kumena igikombe cyayo cy’uburakari mu gihe cy’umubabaro cyangwa gutotezwa kuzaba mu minsi y’imperuka. Ibyanditswe by’ingenzi bivuga ku kujyanwa kw’itorero ni 1 Abatesalonike 4:13-18 na 1 Abakorinto 15:50-54. Hari umunsi Imana izazura abapfiriye mu kwizera, ibahe imibiri mishya, maze ibazamurane n’abizera bazaba bakiriho, nabo bazaba bahawe imibiri mishya. “Kuko Umwami ubwe azaza amanutse ava mu ijuru aranguruye ijwi rirenga, hamwe n'ijwi rya marayika ukomeye n'impanda y'Imana, nuko abapfiriye muri Kristo ni bo bazabanza kuzuka, maze natwe abazaba bakiriho basigaye duhereko tujyananwe na bo, tuzamuwe mu bicu gusanganirira Umwami mu kirere. Nuko rero tuzabana n'Umwami iteka ryose” (1 Abatesalonike 4:16-17).
Mu kujyanwa kw’itorero, abizera tuzahabwa imibiri mishya y’ikuzo, tuzamarana iteka ryose. “Bakundwa, ubu turi abana b'Imana ariko uko tuzamera ntikurerekanwa. Icyakora icyo tuzi ni uko Yesu niyerekanwa, tuzasa na we kuko tuzamureba uko ari” (1 Yohana 3:2). Kujyanwa kw’itorero ariko gutandukanye no kugaruka kwa 2 kwa Kristo. Mu kujyanwa kw’itorero, Umwami azadusanganira mu “kirere” (1 Abatesalonika 4:17), ariko ku munsi wo kugaruka kwe kwa 2, Umwami azamanuka ahagararare ku isi, ku musozi wa Elayoni, bikazatera umutingito ukomeye ukurikiwe no gutsindwa kw’ingabo z’abanzi b’Imana bazaba bahagurukiye Yerusalemu (Zakariya 14:3-4).
Uko kujyanwa kw’itorero ntabwo abo mu Isezerano rya Kera bari bakuzi, akaba ari nabyo Pawulo yita “iyobera” cyangwa “ibanga” ubu ryahishuwe: “Dore mbamenere ibanga: ntituzasinzira twese, ahubwo twese tuzahindurwa mu kanya gato, ndetse mu kanya nk'ako guhumbya, ubwo impanda y'imperuka izavuga. Impanda izavuga koko, abapfuye bazurwe ubutazongera kubora natwe duhindurwe” (1 Abakorinto 15:51-52).
Kujyanwa kw’itorero ni umunsi mwiza cyane twese twari dukwiye gutegereza. Uwo munsi tuzabohorwa icyaha. Tuzaba mu bwiza bw’Imana burundu. Hari impaka nyinshi kuri uko kujyanwa kw’itorero, bamwe babuhakana abandi batabuha agaciro kabukwiye. Ariko ibyo sibyo Imana yifuza. Kujyanwa kw’itorero kwari gukwiye kuba inyigisho itanga icyizere; Imana ishaka yuko “tumarashana imibabaro tubwirana ayo magambo” (1 Abatesalonika 4:18).
Ikibazo: Kujyanwa kw’itorero ni iki?
Igisubizo: Ijambo kujyanwa (rapture) ntaho rigaragara muri Bibiliya. Ariko nubwo Bibiliya itabyerura, izimiza ko hari umunsi itorero rizazamurwa.


text:
Mu murenge wa Bugeshi mu karere ka Rubavu bahangayikishijwe no kuba umubare w’abanyeshuri urenze ubushobozi bw’ibyumba by’amashuri bihari, bigatuma abana biga mu bucucike bukabije.
Ubuyobozi bwemeza ko magingo aya mu cyumba cy’ishuri kimwe higamo abanyeshuri barenga 75 mu gitondo hakaza abandi nyuma ya saa sita.
Mu murenge wa Bugeshi habarurwa ibigo by’amashuri abanza 5, n’ibigo bitatu by’amashuri yisumbuye byigwamo n’abanyeshuri barenga 6551, muri uyu mubare hakaba harimo abasaga 600 bagaruwe mu ishuri nyuma y’igihe bararivuyemo.
Nyuma y’uko mu murenge wa Bugeshi abana bagera kuri 600 bagaruwe mu ishuri, abatuye muri uyu murenge baravuga ko bafashe ingamba zizatuma abana bongera kuva mu ishuri, ariko ngo bahangayikishijwe n’ubuke bw’ibyumba by’amashuri abana bigiramo.
Bamwe muri abo babyeyi bavuga ko kuba abana baragarutse mu ishuri cyari igisubizo ariko kuba biga nabi kubera kutagira ibyumba bihagije bigamo biteje inkeke.
Mukamana Esperance, umwe mu babyeyi, avuga ko kuva hafatwa ingamba zo gusubiza abana mu ishuri, akemeza ko kuva mu kwezi kwa mbere abana birirwaga bakoreshwa mu kuvoma amazi, abandi bareba televiziyo ndetse bamwe bakora imirimo yo mu ngo, byakemutse.
Habarugira Mafundi Samuel, umukozi w’akarere ka Rubavu ushinzwe uburezi mu murenge wa Bugeshi, avuga ko ingamba zafashwe zizatuma nta mwana wongera kuva mu ishuri, gusa yemeza ko ubu bahangayikijijwe no kuba abanyeshuri biga mu ishuri bacucitse, kuko ngo babona batiga neza.
Yagize ati:“Urugero ku kigo cy’amashuri abanza cya Kabumba higa abanyeshuri benshi higanjemo abagaruwe ku buryo mu ishuri rimwe abanyeshuri baba barenga 75 kandi biga mu gitondo hakaza abandi nyuma ya saa sita, iki kibazo cy’ibyumba bike gituma umusaruro utagaragara kuko usanga na mwarimu kubera ubwinshi bw’abanyeshuri mu cyumba kimwe byamurenze.”
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Menya imyenda yo hejuru iberana n’ amajipo ataratse y’ibitege
Muri iki gihe kudodesha imyenda mu bitenge usanga bigezweho ariko kwambara umwenda wo hasi usa n’uwo hejuru byose bidoze mu bitenge, byo ntabwo bikigezweho cyeretse ari ikanzu umuntu yadodesheje.Niyo mpamvu tugiye kurebera hamwe imyenda yo hejuru wajyanisha n’ijipo itaratse idoze mu gitenge ukabona biberanye.
Ijipo ngufi igera hejuru y’amavi kandi ikaba itaratse cyane iberana no kuyambarana n’agapira kegereye umuntu kaba ak’amaboko maremare cyangwa magufi ariko kakaba kamufashe.
ijipo y’igitenge kandi ngufi itaratse ariko bidakabije nayo igera mu ntege iberana no kuyambarana n’agapira k’akabodi k’utuboko tugufi.
Nanone kandi ushobora kwambara ijipo ngufi y’igitenge itaratse ukayambara n’agapira gasanzwe kakwegereye mu rugero, k’amaboko magufi ukabona bijyanye.
Kwambara amajipo adoze mu bitenge nkaya ukayambarana n’imyenda yo hejuru nk’iyi biba byiza kandi bikaba akarusho iyo wambaye umwenda wo hejuru ufite ibara rimwe rijyanye n’amabara y’ijipo.
agasaro.com
photo;internet


text:
Ese Umuntu yavuga iki ku magambo Condo Gervais aherutse gutangariza kuli radio-Itahuka ku italiki ya 12 kamena 2013?
Hari byinshi umuntu, yaba umuhutu cyangwa se umututsi, yakwibaza ku magambo Condo Gervais aherutse gutangariza kuli Radiyo-Itahuka ku itariki ya 12/06/2013. Aliko reka tuvuge kuli bike byibajijweho na benshi:
Kuki mu kiganiro umugabo Condo Gervais aherutse gutanga kuli Radio Itahuka usanga asa n’udashaka ko habaho impaka zubaka zihuriweho n’abanyarwanda bose?
Ese ubwo kwizeza ko mu ishyaka rye n’abo barifatanyije bagamije guha urubuga n’ubwisanzure abanyarwanda aho ntibyaba ali amareshyamugeni gusa?
Ibyo ishyaka rye ririmo byatanga icyizere aramutse agarutse ku byo yatangaje agahumuriza abantu aho kubajomba ibikwasi no kutifatanya n’abababajwe n’amateka mabi yituye ku gihugu cyacu, nk’uko byumvikaniye benshi.
Jye uko mbibona ni uku:
- Abatutsi barishwe bibabaza bose, ubushakashatsi burakorwa, inzego z’igihugu n’iz’impuzamahanga zibigiramo umwete ndetse zitangaza ko ubwicanyi bakorewe ali jenoside. Abatutsi n’abahutu babivuzeho rumwe kandi ababikoze bafatiwe ibyemezo bikwiye n’inkiko n’izindi nzego zibifitiye uburenganzira.
- Ku rundi ruhande abahutu nabo barishwe.
Igikenewe kuli ubu ni uko byakwemeranywaho na bose, hanyuma uko bizitwa no kumenya abazabibazwa kikazaba ikibazo cyazakulikiraho, inzego zibishinzwe z’igihugu n’iz’impuzamahanga zibinyujije mu nzira zikwiye. Aliko gushinyagura ngo abapfuye bagombaga kwicwa ngo ni strategie y’intambara byo si iby’i Rwanda. Nta strategie n’imwe yo gutanga abaturage ho igitambo ngo ni uko ubakekaho gutiza umwanzi umurindi! Ibyo nibyo abishe abatutsi bitwazaga ngo ni ukumara ibyitso. Mbese Condo Gervais arashaka kutwumvisha ko abaturage bakekwaho kuba ibyitso bagomba kwicwa byaba ngombwa na za kajugujugu zikiyambazwa!
Birababaje cyane kumva amagambo nk’aya ukayumva uri umunyarwanda kandi ukayumvana undi munyarwanda.
Dore ibikomere amagambo ya Condo ashobora gutuma biruhanya komorwa no gukira mu mitima y’abahutu biciwe ababo:
(1) agahinda ko kwicirwa abavandimwe cyangwa ababyeyi n’inshuti;
(2) agahinda ko kubona iryo yicwa risa n’irihakanwa na benshi bityo no guhozwa ntibibeho muli rusange;
(3) agahinda ko gukomatanywa n’inkoramaraso zishe abatutsi, amahanga akaba yagira ngo abahutu biciwe bo ntibakwiye gufatwa mu mugongo;
(4) igikomere cy’inyongera gitewe n’uko uwo mu bwoko bw’abahutu aliwe uvuga amagambo nk’ayongayo asa no kujomba umusumari cyangwa inkota mu bikomere bisanzwe birangaye kandi.
Birababaje rero kandi kubona hejuru y’ibyo byose, aya magambo agaragaramo kudaha agaciro andi mashyaka aharanira impinduka no kuvuga ibitari byo ku bushake, bishatse byafatwa nko kuyobya benshi (abanyarwanda). Kuvuga ngo ishyaka rimwe niryo mu mibereho yaryo hagaragaramo abatutsi n’abahutu, ko andi mashyaka nta batutsi afite, byo ni ikinyoma gikabije. None se ahubwo Ishyaka uyu mugabo azi ritabonekamo umututsi mu mashyaka atari mu runana (plateforme) n’irye ni ilihe ngo alitubwire? Ko ubanza nta na rimwe? Kandi n’iyo ryabaho byamusaba kugaragaza ko hari iryaheje abatutsi mu kuryinjiramo! Ikindi utaba muli bureau politique we ntiyaba no mu bayoboke ? Ubu se tuvuge ko azi ubwoko bw’abagize bureau politiques z’amashyaka aliho yose n’ubwoko bwa buli muyoboke w’ayo mashyaka?
Dore rero aho gushakira u Rwanda umukiro biruhanyirije ni aha!
Biruhanyirije mu kuba mu magambo y’abanyapolitiki bamwe na bamwe humvikanamo:
- Gushaka kwerekana ko abandi ba « opposants » ntacyo bari cyo, ko abanyabo ali bo gusa, kandi nta n’ishingiro na rito ibyo bavuga biba bifite.
- Guheza no gusebya abandi aho guhuriza hamwe!
- Kugaragaza nabi undi muli mu rugendo rumwe aho gufatanya no kwifatanya!
- Gushaka gutera ubwoba aho kwisunga!
Ubusanzwe ibi nibyo abaharanira impinduka tugaya FPR, none nduzi na Bwana Condo ariyo ntero asa n’utangiye gutera!
Twizere ko ibitugaragarira atari ko bimeze, ko ibyo twumvise atari byo yashakaga kuvuga cyangwa se atavugiraga ishyaka rye ryose, mbese ko azabisobanura neza bikumvikana mu mwimerere wabyo ! Naho ubundi ishyamba ntiryaba ari ryeru muli opposition. Kandi Ishyaka rye ntiyaba arihesha isura nziza na gato ku bw’amagambo nk’aya.
Gucikwa bibaho, niba yaracitswe ni amahoro. Aliko niba ataracitswe byo byaba biteye impungenge.
Ubundi n’uwashaka kugaragaza ko nyirabayazana atari umuyobozi w’Ishyaka rye cyangwa mugenzi we mu ishyaka, yabivuga ukundi atarinze kujya kuzura akaboze ngo atoneke ibikomere, ajombe n’ibisebe by’abibabariye.
Ubu ndiho ndatekereza nk’uwakwihandagaza akavuga ko jenoside yakorewe abatutsi atari icyaha kigomba guhama abayikoze, ko atari ikintu kibi ahubwo kwicwa kwabo byari strategie ya ngombwa kandi yumvikana, ko n’uwagira intwaro na kajugujugu z’intambara wese nta kindi yari kuzimaza uretse kubica, akabivugira kuli radio yumvwa na benshi, nkibaza niba byatworohera twe ababuze abacu muli iyo jenoside (ndavuga abatutsi twabuze imiryango muli jenoside) twabyihanganira cyangwa se niba twamufata dute? Noneho abaye ari umututsi nawe ufite abe bishwe nibaza uko byamera mu mitima yacu!
Ngaha aho mpera nibaza amagambo ya Bwana Condo ibyayo cyane cyane uko abahutu biciwe bayafata bikantera kugira impungenge nyinshi zivanze n’agahinda ko kumva ko kubabazwa kw’abanyarwanda bitaragira iherezo.
Ibyo avuga byatuma n’ubwiyunge nyabwo budindizwa cyane hagati y’abanyarwanda bagiriwe nabi ku mpande zose, n’abagiye babagirira nabi. Arihandagaza akavuga ko umuntu uyu n’uyu n’iyo yaba ari umunyabyaha ngo kuko gufungwa kwe bitakemura ikibazo cy’abanyarwanda bityo guhanwa kwe ntibikwiye? Akongera agashinja abantu bataregwa ibyaha ngo uwabashyira ubutabera bw’Urwanda basanganwa amafuti nk’ay’ingurube, ubwo avuga abaharanira impinduka bagenzi be n’abandi? Iyi mvugo ntikwiye.
Niba kiriya gikorwa cyo kwica abahutu gishobora kwihakanwa na FPR nk’ishyaka kuko byavugwa ko bitari muli programu politiki yayo, ntibibe byarigeze bikomozwaho na radiyo Muhabura cyangwa se ubundi buryo mu ijwi ry’Ishyaka FPR ku mugaragaro, aha ho nshobora kubyumva abivuze atya, aliko nkongeraho ko ubucamanza butabera bukenewe kugira ngo bucukumbure butumenyere niba aliko byifashe koko, mu kwirinda gukora akazi k’inkiko. Gusa icyo gikorwa bishobora kutoroha ko cyakwihakanwa n’ingabo bivugwa ko zirimo ababikoze! Keretse nibigaragazwa ukundi mu buryo bwumvikana.
Ingabo nazo uroye biragoye kuzicira urubanza nk’ingabo z’igihugu, ibi bishobora guhinduka gukeka no gushinja « individus/individuals » bo muli zo bagomba kubazwa ibyo bakoze, atari bose (ababikoze bashobora kuba bake cyangwa se benshi). Bwana Condo yenda yari kubivuga atya, noneho akazagerageza kwerekana ko kanaka cyangwa kanaka bataboneka mu barebwa n’icyo gikorwa ku rwego rwo gutuma cyarabayeho. Reka twoye kumuvugira kuko yabivuze uko abyemera cyangwa se uko abyumva. Aha ntitunahatinde kuko inzego zibishinzwe n’inkiko zizagira igihe cyazo cyo kubireba neza no kubifataho umwanzuro.
Ku bijyanye na Kayumba Nyamwasa, icyo jye ku bwanjye nemera ni uko uyu mugabo, nk’umunyarwanda, yemerewe gukora politiki rwose nk’abandi bose, kuko nta rubanza tuzi rubimubuza yari yacirwa n’inkiko zikorera mu bwisanzure. Ibyo avugwaho kugeza uyu munsi ni ibyo akekwaho, ukuri kwabyo kukaba kuzagaragazwa n’inkiko.
Aliko kuba umuntu yahagarara ku maguru yombi akanavugisha amatama yombi ko kwicwa kw’abanyagihugu byari byiza nka strategie y’urugamba, birababaje cyane ku bantu babuze ababo. Ngo ni ugukuraho aho umwanzi yavanaga ingufu hose harya? Uwabivuze arasa n’ushaka kuvuga ko kwica abaturage bishobora kuba ngombwa kugira ngo utsinde umwanzi rero? Ibi ntibikwiye kuvugwa n’umunyapolitiki wifuza kugaragaza ko arwanya ingoma y’igitugu n’ihutazwa rya rubanda, kandi akabikora mu magambo asa n’arimo iterabwoba no gusuzugura benshi, yewe mu cyo umuntu yakwita kwishongora cyangwa se gushinyagura.
Nk’umwanzuro rero, navuga ko abanyarwanda bakwiye guhumurizwa aho kujombwa imisumali mu bisebe byabashegeshe, bakwiye kwigishwa ubworoherane aho kwigishwa ko abandi ali babi cyangwa se ko ali injiji zitazi ibintu uko byagenze, bakwiye gutozwa ubusabanyamitima, bakigishwa ibyiza bikubiye mu kugira ubwuzuzanye (complementarité/complementariness) aho gushaka kwerekana ko abandi nta byabo uretse ba nyirukwivuga bonyine, abanyarwanda kandi bakeneye gutozwa kwakira amateka no kuyemera kabone n’iyo byasaba kwemera ko uwabo hari inzira y’igenzurwa agomba kunyuzwamo kugira ngo niba ari umwere azahabwe ubutabera akwiye, kandi niba atariko bimeze abandi nabo bahabwe ubutabera bakwiye.
Ikindi ntarangiza ntavuzeho, ni uko ijambo guhirika ubutegetsi, guhirima kw’ubutegetsi numvise n’uyu mugabo Condo akoresha, tugomba kurirenga tukaba twavuga kubuhindura, ihinduka ryabwo / guhinduka kwabwo / gusimburwa kwabwo (transformation / remplacement). Guhirika no kwica uvuyeho n’ishyaka rivuyeho ni bimwe mu byo jye ngaya MDR-Parmehutu, MRND ndetse na FPR-Inkotanyi. Ntibikongere, ukuweho najye ajya mu bandi aho kwicwa ngo n’ishyaka rye ryicwe. Iryo shyaka rivuyeho naryo nirijye mu yandi ryikwicwa cyangwa se ngo rihutazwe. Maze nyuma y’impinduka, niba uvuyeho cyangwa se ishyaka livuyeho hali ibyaha bikomeye cyangwa se byoroshye bakekwaho, bashyikirizwe ubutabera, bacirwe urubanza mu mucyo, urukiko rwonyine abe ari rwo rushobora kubafatira umwanzuro. Urukiko rwemeje ko ishyaka ili n’ili ryaba ilivuyeho cyangwa se irindi rigomba guseswa, icyo gihe biba bigaragarira bose ko byakurikije icyemezo cy’abacamanza ku mpammvu bagaragaje. Ibi kandi ntibireba uwavuyeho gusa, ahubwo bireba n’abandi bose.
Ndangije kandi menyesha Bwana Condo nubaha nk’uko nubaha abanyapolitiki bose cyane abaharanira gushakira abanyarwanda inzira yo gutuma habaho impinduka nziza mu miyoborere y’igihugu (n’ubwo we ubwe tutaziranye by’umwihariko), ko iyi nyandiko itagamije kugaya uburyo abona ibibazo, ahubwo ali uburyo bwo gusangira imyumvire, uburyo bwo kumugaragariza ibyo tutabona kimwe, no gufatanya n’abandi banyarwanda gutekerereza hamwe uko igihugu cyacu cyagezwa ku miyoborere myiza. Haba hari aho twibeshye cyangwa twafashe ibintu uko bitari, hakabaho kugororana mu bwubahane, kuko alicyo abanyarwanda dukeneye.
Mbaye mbashimiye mwese abafashe umwanya wo gusoma iki gitekerezo, kandi niba hali uwifuza ko twakiganiraho rwose ikaze mu ituze.
Prosper Bamara
Vice Chairman - Umutekano
PRM/MRP-Abasangizi
[byasohotse kuri TheRwandan ku tariki ya 02/07/2013]


text:
Jun 02, 2016 Bienvenu Ndacyayisenga Amakorali 0
Kuri uyu 04/06/2016 Chorale Gibiyoni ni umtwe w’abaririmbyi ukorera umurimo muri paruwasi ya Nyanza ku mudugudu wa Murambi mu Itorero ry’Akarere rya Kicukiro imaze kubaka amateka muri uyu murimo aho izenguruka hirya no hino mu gihugu bavuga ubutumwa,aho muri ino minsi irimo kwitegura urugendo rw’ivugabutumwa muri paruwasi ya Rwankuba mu itorero ry’akarere rya Karongi kuya 2-3/07/2016.
Abakurikiranira ibintu hafi bahamya ko kuba iyi Chorale igeze aha ,ibikesha uyu mugabo usanzwe ari rwiyemezamirimo kuko amaze igihe kinini ayiyobora,kuko yitanga cyane mu bikorwa itegura,atari no muri ibyo bikorwa ariko uyu mugabo bikaba bivugwa ko ari inkingi ikomeye mu buzima bw’umudugudu wa Murambi akoreramo umurimo w’Imana, kuko usibye kuba ayobora chorale Gibiyoni yahoze yitwa Umunezero,asanzwe ari nawe muyobozi w’abadiyakoni ,akaba prezida wa mpuzamakorari ariko akaba no mu kanama mfashamyumvire k’Itorero ry’Akarere rya Kicukiro.
Ibi rero byo kugaragara mu nshingano nyinshi kandi mu bwitange byaba biri mu byitaweho na nyiri umurimo,nawe agakorera mu buyobozi bwa ADEPR bwahisemo kumuha inshingano za gipasitori,aho we haamwe na bagenzi bo muri paruwasi ya Nyanza bazaba basengerwa kuri uyu wa 04/06/2016 saa mbili za mu gitondo kuri Paruwasi ya nyanza.
Nd. Bienvenu
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ukwiye kwitoza kuvuga ukuri
Iyo tuvuze ukuri biba byumvikana ko hari nikitari ukuri, akenshi iyo ubajije umuntu ukuri icyo ari cyo usanga abigusobanurira bitandukanye ariko igisobanuro nyacyo ntakindi ni uko ukuri ari ukuri.
Bamwe bafata ukuri ngo nkikinyoma gihuriweho nabantu benshi ariko sibyo ahubwo ukuri ni ukuri si ikinyoma.
Hari abantu babaho mubuzima bw’ibinyoma mukaganira ariko nka 90% y’ibintu mwavuganye akaba yakubeshye, ugasanga byabaye umuco w’umuntu akaba yanabyirata, nyamara kubantu badakunda ukuri, bakunda kubeshya hari icyo bibiliya ibavugaho.
… hanze hazaba imbwa n’abarozi n’abakunda kubeshya bakabikora. Ibyahishuwe 22:15
Muriyumviye namwe umuntu ubeshya nta mpuhwe azagirirwa natihana ngo areke ingeso ze mbi, tekereza ko azashyirwa hamwe n’abarozi, ndetse n’imbwa, nyamara ntabwo abantu babihereza agaciro, hari igihe umuntu ahura n’ikibazo agahita yumva ko kugira ngo yitabare agomba kubeshya ngo akunde agisohokemo, ntabwo ari byiza kuko uba wikururira uburakari bw’Imana.
Bibiliya kandi itwereka uwundi muryango w’umugore n’umugabo (Ananiya na Safira) ubwo bari bariyemereye kuzatanga ibiguzi by’umurima kugira ngo bakorere Imana ariko bamara kubibona bakisubiraho bakiyemeza kubeshya Petero ko bawugurishije make, ariko Imana irarakara, bageze imbere ya Petero ahishurirwa byose abibabajije bemeza ko ibyo bari kuvuga ari ukuri ariko byari bitandukanye nibyari mu mitima yabo, nuko uwo muryango ugwa imbere ya Petero kuko bari bikongereje uburakari bw’Imana. Ibyakozwe n’intumwa 5:1
Ushobora kubikora ari imikino bi kagukururira akaga.
Nubwo ukuri kuryana ariko nikwiza kurafasha, umuntu ubaho mu kinyoma ahora afite ubwoba ko ashobora kuzavumburwa ariko umunyakuri ahorana amahoro mu mutima we, Imana ikunda abanyakuri nayo ubwayo yarabyivugiye ko mu bantu bazatura kumusozi wayo wera harimo n’umuntu uvuga ukuri nkuko kuri mumutima we Zab 15:2b
Nibyiza ko twitoza kugira ukuri mu buzima bwacu bwa buri munsi.
Reka dufatanye na Dawidi dusenge iri sengesho dusabe Imana ngo idukureho inzira z’ibinyoma iduhere amategeko yayo ubuntu(Zab 119:29), Imana itubashishe mu izina rya Yesu, Amen.


text:
Umuyobozi w’Intara y’Amajyepfo Mureshyankano Rose yabwiye abaturage ko ari umwe mu bari abanyacyaro badasanzwe aho ngo yabashije kubona imodoka n’amaso ye amaze gukura n’aho amashanyarazi yo akayabona mu nzu ye amaze gushaka umugabo.
Kuri we ngo yibwiraga ko amashanyarazi aba ku ishuri no kwa muganga gusa ngo azakumenya ko ashobora no kuba mu nzu ye ku giti cye mu gihe yari amaze gushaka umugabo.
Guverineri Mureshyankwano yavuze iby’amateka ye, ubwo yari mu Karere ka Gisagara mu Murenge wa Save aho yigishaga abaturage ko bakwiye gushyira abana babo mu mashuri.
Ubwo yasobanuraga ko nta gitangaza cy’uko abana babo bashyizwe mu mashuri ari bo bashobora kuzicara mu myanya ikomeye harimo no kuba Guverineri, ni bwo yagarutse ku mateka ye.
Yagize ati “Wenda urugero ruto nabaha, iwacu hari mu cyaro kibi mu misozi. Hano ni mu mugi. Muri abanyamugi mbagereranyije n’aho navukiye muri abanyamugi cyane. Njye nabonye imodoka ndi mukuru ! Amashanyarazi yo nayabonye ndi umugore, ntabwo mbabeshya. Kuyabona mu nzu? Cyakora nayabonaga ku ishuri njya mu mashuri yisumbuye nari nzi ko amashanyarazi aba ku ishuri no kwa muganga gusa, ariko mu nzu y’umuturage nayabonye ari uko mbaye umugore murumva byari byoroshye ?.”
Mureshyankwano wabanje kuba Umwarimukazi ubivanga n’ubuhinzi, avuga ko ababyeyi bagize amahirwe yo kubyarira abana muri Leta itarobanura abantu bari bakwiye kubashyira mu ishuri kugirango ibyiza byose bibashe kubageraho.
Ati “Mushyire abana mu ishuri mwe kubabuza amahirwe Leta ishaka kubaha, Kuko abo bana bacu nibatiga ntabwo tuzabona abadusimbura kuko ubu ndakuze mfite imyaka 50 dukeneye abazadusimbura, kandi byashimisha bavuye hano i Save, umwana wawe akaza akaba Guverineri wa hano, akaba umusirikare, umupolisi, akaba Gitifu, akaba Meya, akaba mwarimu akaba muganga.”
Guverineri Mureshyankwano ati “Gushyira umwana wawe mu ishuri ntabwo ari uguhamba imbwa.”
Guverineri Mureshyankwano ngo yabaye ishema ku babyeyi be
Uyu muyobozi ati “Mbabwije ukuri Papa wanjye yapfuye ejo bundi muri 2012 ariko atari yapfa iyo yabaga arimo kuganira n’abandi baturage, yabishongoragaho ngo umukobwa wanjye ni Depite (Guverineri Mureshyankwano yamaze imyaka irenga 10 ari umudepite). ”
Yunzemo ati “Ntabwo nabaga nshyigikiye ko abirataho ariko ku rundi ruhande yarababwiraga ngo ayanyu mwarayanyweraga uwanjye ari mu ishuri, nubwo atari byiza ariko byari bifite icyo bivuze, sibyo? Njye ndababwira ibyo atari kugirango mbirateho nagirango mbabwire ko iyo ujyanye umwana ku ishuri utaba uri gupfusha ubusa. Ni ugutegura ejo he heza.”
Hari abo yahannye kuraga abana babo kuba ababoyi b’ibihe n’ibihe
Yamaganye kandi abohereza abana babo kuba abakozi b’abarimu n’abaganga abagaragariza ko ari umurage mubi baba baha abana babo.
Ati “Niba umwana wawe yirirwa ahetse umwana wa mwarimukazi cyangwa wa Muganga, mwarimukazi ari kwigisha, uwo mwana wawe araba umuboyi wa mwarimukazi. Uwo azabyara azaba umuboyi w’umwuzukuru wa mwarimukazi, gutyo gutyo bigende uruhererekane.”


text:
Mu gihe twitegura gusoza umwaka wa 2014 ndetse tunitegura gutangira uwa 2015, hirya no hino mu gihugu ndetse no ku isi hose, abantu bakomeje gukora ibitaramo bitandukanye bigamije kwishimira ko barangije umwaka amahoro.
Ni muri urwo rwego kandi amatorero nayo akomeje gutegura ibitaramo bitandukanye byo gushimira Imana ku byo yabakoreye muri uyu umwaka turimo gusoza, ari nako bayiragiza umwaka utaha wa 2015.
Bisanzwe bimenyerewe ko buri torero rikorera igitaramo cyo gusoza umwaka ku rusengero rwaryo, ariko amatorero Revival Network International, Prayer Palace na Hope Church yateguriye hamwe amasengesho bise ‘’Amakesha’’.
Ati ’’ twateguriye hamwe amasekesha nk’amatorero atatu nubwo nta yindi gahunda idasanzwe ariko twifuza gusoreza umwa hamwe.’’
Aya masengesho asoza umwaka azabera mu cyumba cya Hoteli Sports View aho itorero Revival Network International isanzwe isengera. Akazaba mu ijoro ryo kuri uyu wa gatatu tariki 31/12 guhera sa tatu z’ijoro kugeza mu gitondo sa kumi n’imwe tariki ya 1/1/2015.
Umuyobozi w’itorero Revival International Network Past Frank Ntare avuga ko bifuje guteranira hamwe mu rwego rwo gusoreza umwaka hamwe bashima Imana.
Past Frank akomeza avuga muri iki gitaramo hazabamo na gahunda yo gusengera igihugu cy’u Rwanda muri uyu mwaka wa 2015, cyane ko isanzwe iri muri gahunda basanganywe mu itorero ryabo.
Ubusanzwe mu ijoro risoza umwaka rishyira undi, usanga ku matorero hafi ya yose, ahabera ibitaramo nbyo gushima Imana.
Hamwe usanga barara mu rusengero , ahandi bagasoza sa sita z’ijoro bakagaruka mu nsengero tariki ya 1 mu materaniro yo gushima Imana bitewe na gahunda bihaye.


text:
Iyi gahunda izatangirizwa mu tugari tune two mu Murenge wa Ngoma. Izashyirwa mu bikorwa n’abajyanama 24 bari guhugurwa n’ibitaro bya kaminuza i Butare (CHUB), mu gihe cy’amezi atandatu.
Dr. Theoneste Maniragaba, umuyobozi w’ibitaro bya Kabutare, avuga ko iyi gahunda izafasha, kuko bajya bagira abarwayi bigaragara ko nta cyizere cyo gukira, bakeneye kwitabwaho umunsi ku wundi.
Agira ati “Urugero nk’umuntu wakoze impanuka akagira kugagara zimwe mu ngingo (paralysie), aba ni bamwe mu bo bazitaho.”
Aba bajyanama bazwi ku izina rya Home Based Care Practitioners mu rurimi rw’icyongereza, ntibazasimbura abaganga. Bazajya bakora nk’abajyanama b’ubuzima, bafite ubumenyi bwose bw’ibanze bwo gufasha abarwaye indwara zitandura.
Umuyobozi w’Akarere ka Huye wungirije ushinzwe imibereho myiza, Christine Niwemugeni, avuga ko iyi gahunda yashyizweho hagendewe ku byifuzo by’abasenateri.
Ati “Hari iminsi abasenateri basuye amavuriro baje kureba uko indwara abantu babana na zo ku buryo burambye zitabwaho. Mu byifuzo batanze, harimo ko twagerageza iyo nzira yo kubafashiriza iwabo.”
Dancilla Mukandahunga umwe mu barwarije bene izi ndwara ku bitaro bya Kabutare avuga ko iyi gahunda nitangira izaborohereza ingendo z’ababagemuriraga mu bitaro.
Abari guhugurwa batoranyijwe mu barangije amashuri yisumbuye (A2), ku bufatanye bw’Akarere ka Huye n’ibitaro bya Kabutare.
Bari guhugurwa ku bufatanye n’ikigo cyo guteza imbere imyuga n’ubumenyingiro (WDA), kuko iyi ari na gahunda yo kugabanya abashomeri.


text:
Kuki nta banyepolitiki bo muri MDR Parmehutu no muri MRND batagira ubutwari bwo gusaba imbabazi z'amarorerwa amashyaka yabo yakoze? (Rudasingwa Théogène).
Mu kiganiro-mpaka cy'amashyaka FDU INKINGI, IHURIRO NYARWANDA " RNC" n'AMAHORO PEOPLE'S CONGRESS, cyo ku cyumweru tariki ya 13 Ukwakira 2013;i Buruseli mu Bubiligi, ikibazo cy'amoko kiri mu byahavugiwe; bigaragara ko abanyarwanda bakwiye nyamara kukiganiraho kugirango amateka akomeje kubagira imbohe nibura yumvikanweho.
Muri icyo kiganiro Matata Joseph wo mu Bubiligi yavuze ko jenoside y’abahutu yateguriwe i Bugande, abatutsi bakaba barakoze ama liste ariho amazina y’abahutu bajijutse bagomba kwicwa kandi bikaba byarakozwe. Théogène Rudasingwa ,umwe mu bayobozi bakuru ba RNC akaba yarabaye n’umutoni w’akadasohoka kwa Kagame Paul yasubije Matata mu magambo afite ikiyumviro kijya gusa n’ibisobanuro Kagame yatanze ku italiki ya 30/06/2013 ubwo yasabaga abana b’abahutu gusaba imbabazi z’ibyaha by’ababyeyi babo !
Rudasingwa yasubije muri aya magambo : « ntabwo ari uko twebwe abakomoka muri FPR turi abanyabyaha gusa,kandi murabizi ! none se ko amateka y’u Rwanda tuyaziranyeho muyobewe ibyaha byakozwe n’abantu bo muri MDR Parmehutu ? Bo twahunze , twebwe tugahunga turi incuke njye mfite umwaka umwe kugeza igihe nabereye umugabo ngafata imbunda yo kujya kurwana nkagaruka mu Rwanda, murabizi ,muzi ibyo MDR Parmehutu yakoze ! Muyobewe se ibyo MRND yakoze ? None se kuki ntabantu njya mbona bafata responsabilitie ngo bavuge, si ukuvuga ngo uhaguruka ngo avuge ati : ni ukwicuza ibyaha byakozwe ndi muri iyo organisation, ntabwo bivuze ngo ni uko ari wowe wabikoze,nta ndege ya Habyarimana nahanuye,uwo mugambi sinigeze nywubamo, ariko iyo mvuze nti ndicujije ndasaba imbabazi abanyarwanda, ni uko mba narabaye muri organisation kandi ndi umuyobozi mukuru ngafata iyo responsabilitie, nabyo bisaba ubutwari. Kuki ntabantu mbona bo muri MDR Parmehutu, mbona bo muri MRND bagira ubwo butwari ngo nabo bahagarare imbere y’abanyarwanda bavuge bati amarorerwa yabaye mu Rwanda ni agahomeramunwa ngo babisabire imbabazi ?Namwe rero abatubaza muzagende mujye gushaka abanyepolitiki bo muri MDR, mushake abanyepolitiki bo muri MRND, mubabaze muti amarorerwa yabaye kubanyarwanda muyazi ho iki ?
Nkurikije uko Rudasingwa asobanura impamvu yasabye imbabazi abanyarwanda ni ukugira ngo ahige ubutwari abanyepolitiki bo muri MDR Parmehutu na MRND badatinyuka gusaba imbabazi z’ibyaha byakozwe n’amashyaka bari barimo ! None se imyumvire nk’iyi itaniyehe no kubwira umwana ko agomba gusaba imbabazi z’ibyaha atakoze ? Kuri Rudasingwa abanyarwanda bose bariho mu gihe cya MDR Parmehutu na MRND bagomba gusaba imbabazi ! Mvuze abanyarwanda bose kuko MRND ryari ishyaka rimwe rukumbi , buri munyarwanda wese yarivukiragamo akarikuriramo , ni ukuvuga rero ko imbabazi Rudasingwa asaba ababaye muri ayo mashyaka zigomba gusabwa abanyarwanda bose bariho muri icyo gihe ! Niba bitabaye ibyo nta butwari bateze kubona !!
Buri wese afite uko abyumva ariko iyi myumvire ya Rudasingwa kuri MDR Parmehutu na MRND iragoye cyane kuyitandukanya ni imyumvuri ya Paul Kagame ku bwoko bw’abahutu ! Buri wese agomba kwisesengurira ariko ikigaragara cyo ni uko imyimvire y’amateka y’u Rwanda kubahutu n’abatutsi ikiri kure cyane kugira ngo ibe yagira aho ihurira !
Kanda aha wumve incamake y’icyo kiganiro tugezwaho n’ikondera !
Ubwanditsi


text:
Nakundanye n’umusore arampemukira mbirwara igihe kuburyo nafashe icyemezo cyo kutazongera gukunda na rimwe mu buzima bwanjye, mara imyaka irenga itatu numva byaramvuyemo burundu kuko numvaga nta muhungu wankunda nk’uko Eddy twakundanaga mbere yankundaga.
Nyuma naje guhura n’umusore witwa Serge, dutangira turi inshuti zisanzwe ariko nareba uko ateye, nakwitegereza imico n’imyitwarire ye ngatwarwa wese. Yamfataga neza akanyitaho, anyereka ko iby’ubucuti busanzwe yabirenze ahubwo amfitiye urukundo ruhambaye. Serge yari umusore ntapfa kubona uko nsobanura, gusa yatumye ntangira gutwarwa wese ntangira kumukunda ku kigero ntari narigeze nkundaho Eddy.
N’ubwo namukundaga ariko, Serge yansabye ko twakundana mubwira ko bidashoboka kuko namurutaga mu myaka kandi nkaba nari naragize ibihe bibi mu rukundo, mubwira ko ntari isugi ndetse naryamanye kenshi na Eddy twakundanaga bityo nkaba ntakwemera ko dukundana.
Mu by’ukuri ariko Serge naramukundaga kandi nkifuza ko naba umwamikazi w’umutima we ariko namubwiye ibyo byose ngirango numve ko azabasha kubyakira no kunkunda uko ndi, kuko numvaga ntakundana n’umuntu ntamubwije ukuri kandi nkagira impungenge ko hari uwakwanga kubyarira uko biri.
Serge yambwiye ko ibyo ntacyo bimubwiye we yifuza kunkunda akampoza amarira natewe na Eddy, yongeraho ko adashobora kunziza iby’ubuzima nabayeho mbere tutaramenyana, ko ahubwo we icyo azaha agaciro ari imyitwarire yanjye turi kumwe.
Serge yarampendahenze ngo nemere ko dukundana nanjye nihagararaho by’amafuti kuko nari narashize, mubwira ko nzabitekerezaho bihagije nkabona kumubwira. Gusa n’ubwo namukundaga nageraga aho nkumva nibutse ibyo nakorewe na Eddy umutima ukankuka, ariko nanone urukundo nakundaga Serge rwari rurenze uko umuntu yabyiyumvisha.
Kuko Serge yari afite isabukuru y’amavuko taliki ya 20 Mata, nahereye mu ntangiro z’ukwezi kwa gatatu muhakanira ko ntakundana nawe arinako yakomezaga kumpendahenda, ngatekereza ko nzamwemerera urukundo ku isabukuru ye y’amavuko ariko kandi nkumva nshimishijwe n’uburyo yampendahendaga kuko byatumaga numva ko nkunzwe koko kandi n’abandi bakobwa bajyaga bambwira ko umuhungu mwakundanye yabanje kuguhendahenda ariwe uguha agaciro cyane.
Serge iyo yamaraga nk’amasaha abiri atamvugishije naburaga amahoro kandi rimwe na rimwe yacikaga intege akambwira ko ashaka kunyikuramo kuko nanze ko dukundana ariko nkamugusha neza akagaruka mu murongo. Nanjye namwitagaho uko nshoboye kuburyo rimwe na rimwe yambwiraga ngo abona mwereka ko mukunda ariko nkihagararaho nkamubwira ko mukunda nka mubyara wanjye cyangwa se inshuti isanzwe, cyane ko numvaga ntanashaka ko anyita utuzina tw’abakundana nka cherie, honey, darling kuko nari ntarakira ko ngiye gukundana n’umusore ndusha imyaka itatu.
Umunsi umwe ku itariki 8 Mata ubwo haburaga iminsi 12 ngo Serge agire isabukuru y’amavuko, nategereje ko ampamagara ndaheba umunsi urinda wira tutavuganye numva umutima ugiye kumvamo. Namwandikiye ubutumwa bugufi mubaza impamvu yiriwe yanyanze ambwira ko amfitiye inkuru nziza aza kumbwira nahuguka, ariko nkumva ari kumwe n’undi muntu nkayoberwa uko byagenze.
Yaratashye agera mu rugo nka saa tatu z’ijoro arampamagara ambwira ko ari mu rukundo n’umukobwa witwa Honorine ariyo nkuru nziza yendaga kumbwira. Yongeyeho ko anshimira ukuntu namubereye inshuti nziza n’ubwo nanze kumwemerera urukundo.
Akimara kubimbwira naramubwiye nti ni byiza ariko umutima wari wamvuyemo, numva ahari ari inzozi mbese birandenga mera nk’umusazi. Nagerageje guhendahenda agatotsi biranga, ubwo ariko nahise mubwira ngo nareke ndyame ndananiwe nawe yumva ko hari ukuntu kudasanzwe mbaye.
Kuva ubwo natangiye kwicuza impamvu nihagazeho nkitesha amahirwe yo gukundwa na Serge na n’ubu sindabona umutuzo wa mugani w’umuhanzi waririmbye ngo “Ne laisse pas passer la chance d’etre aimer” nanjye nitesheje amahirwe na n’ubu ndacyabyicuza.
Serge yari umusore w’ibitekerezo bifatika, n’ubwo yari muto kuri njye ariko yari afite ubwenge buruta ubw’abagabo benshi bubatse. Yari imfura kandi azi gushyira mu gaciro kuburyo uretse Honorine wahiriwe nta wundi wapfa kubona umukunzi umeze nka Serge. Kugeza ubu ngerageza gukundana n’undi nkamugeranya na Serge ngahita mbivamo. Kugeza ubu Serge mubona gake kuko akunda kuba ari kumwe n’umukunzi we Honorine ariko nanjye ndacyamukunda n’ubwo amazi yarenze inkombe.
Njya mbona uburyo uwo Honorine yaguye ahashashe nkabona ko nikuye amata mu kanwa, gusa sinabuze byose nahakuye isomo ry’uko ntawe ukwiye kwirengagiza umukunda kandi abimwereka kuko ushobora kuzabimwerurira amazi yararenze inkombe.
Yashyizweho na MUHIMPUNDU Chantal
98,784 total views, 22 views today


text:
Dec 26, 2015 admin Imyidagaduro 0
Mu ndirimbo ye nshya “Amashimwe” umuhanzikazi Bambuzimpamvu Anastasie uzwi cyane nka Mama Paccy ku izina ry’ubuhanzi avuga ko atarazi ko mubo Yesu yapfiriye nawe arimo akaba ariyo ashima Imana bikomeye kubwo gucungurwa no kubw’indi mirimo myiza yamukoreye. Mama Paccy na bagenzi be baririmbana bagira bati:
(Mana)akira amashimwe y’abana bawe avuye mu mitima y’abagukunda,twibutse imirimo myiza wadukoreye none natwe turishimye. Sinari nzi ko mubo wapfiriye nanjye ndimo, amaraso wamennye ku musaraba niyo yampinduye icyaremwe gishya, wangize umwana iwawe mu rugo, nanjye Mana ndagushimye.
Bamwe mu baririmbyi basengana kuri Saraphate na Mama Paccy bamufashije muri iyi ndirimbo
Mu kiganiro yagiranye na Inyarwanda.com dukesha iyi nkueu Mama Paccy yavuze ko iyo ndirimbo yayikoze mu gushimira Imana kubw’imirimo myiza ikorera abayiringira. Yakomeje atangaza ko yateguye igitaramo kidasanzwe cyo gutaramana n’abakunzi be bagashima Imana bisanzuye kubwa bwinshi no kuba basoje umwaka amahoro.
Mama Paccy agiye gutaramana n’abakunzi be, bashime Imana kubwa byose yakoze
Icyo gitaramo yise “Iratabara”kizaba kuwa 27 Ukuboza 2015 kibere Kimironko ku rusengero rwa Seraphate. Mama Paccy azaba ari kumwe n’abahanzi batandukanye barimo Theo Bosebabireba, Aline Gahongayire, Thacien Titus, Liliane Kabaganza, Nelson Mucyo, Papa Emile n’abandi. Kwinjira muri icyo gitaramo cya Mama Paccy ni ubuntu.
Mu bitaramo aheruka gukora, muri 2014 Mama Paccy yagiye i Musanze akora igitaramo kigamije gufasha abatishoboye. Mu mwaka wa 2015 yakoze igitaramo cyabereye Kimironko kuri Nayoth Church afasha abatishoboye abagurira ubwisungane mu kwivuza.Kuri ubu yateguye icyo gushima Imana no gushyira hanze alubumu ye ya kabiri yitwab “Iratabara”.
Gedeon Mupende/inyarwanda.com
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ese akazi ntangiriro niki? Akazi ntangiriro, nakazi ukora kari mu ishami ry’umwuga wawe wakurikiye kakugeza ku ntego yawe. Mu kazi ntangiriro, ushobora gukorana cyangwa se gukorera bugufi yabakora ibijyanye n’umwuga wawe.
Ibikurikira n’inyungu zo kubona akazi ntangiriro.
Wubaka ubumenyi bwawe bikagufasha kurushaho gutegura neza umwuga wawe.
Ugirana umubano nabandi muhuje umwuga, noneho bakazagufasha guteza imbere ubumenyi bwawe kuri wa mwuga.
Urushaho kugira uburambe muri uwo mwuga bikaguha imbaraga n’amahirwe menshi yo guzatsindira umwanya w’akazi.
Reba ingero zuko akazi ntangiriro gafasha abantu kw’isi
Kuva kuwakira cyangwa se utanga amafaranga muri banki akaba ushinzwe gutanga imyenda
Gutangira uri umuforomo ukazaba muganga wemewe
Gutangira wakira abantu mu kigo ukazaba umukozi wo mu biro
Gutangira nk’umuyobozi wungirije ukazaba umuyobozi w’umushinga
Niba wararangije kubona umwuga wawe noneho komeza ukoreshe uyu muyoboro
Hari ibintu bitatu byingezi ushobora kubona mu kazi ntangiriro; ibi nibi bikurikira:
Ubumenyi
Uburambe
Kumenyana n’abantu
Reka turebere hamwe uko akazi ntangiriro kadufasha kongera ubumenyi.
Kubera ko uyu muyoboro ubika kandi ukaba wakongera kuwugana igihe ubishatse, kuwinjiramo bisaba kuba warawiyandikishijeho.
Related Posts by Categories


text:
Ubusobanuro bw’umutako w’igiti cya Noheri
Muri iyi minsi hari kwitegurwa Noheri abantu benshi baba bagura umutako w’igiti cya Noheri( Christmas Tree) abandi bakaba bazakoresha ibiti bisanzwe karemano. Haba gukoresha umutako w’umukorano cyangwa se ugakoresha igiti gisanzwe, hari ubusobanuro bifite ugomba kumenya kugirango wirinde gukora ibintu utazi ubusobanuro bwabyo.
Umutako w’igiti cya Noheri ubusanzwe watangiye gukoreshwa mu mazu y’abantu hagati y’ikinyejana cya 14 n’icya 15. Akaba aribwo abakristu batangiye gukoresha kiriya giti nk’umutako ufite ubusibanuro mu gihe hizihizwa umunsi w’ivuka rya Yezu/Yesu.
Mu kinyejana cya 19 nibwo gukoresha kiriya giti byasakaye cyane kusi hose.
Ubusanzwe kiriya giti kiba gishushyanya igiti cyo mu bwoko bwa sipure na pinusi kuko ari ibiti bihora bias icyatsi haba ku zuba no mu mvura ndetse bikaba ari ibiti biba biteye neza amashamo yabyo akaba akor aumutako mwiza kubera uburyo kiba kigenda gisumbana kugeza ku gasongero karyo.
Mu bijyanye na Noeheri iki giti gisobanuye ubuzima nkuko ibara ry’icyatsi iyo rigaragara mu bimera biba bivuga ko hari ubuzima, kuko ibyatsi byose biba bitoshye bifite ubuzima.
Ku rundi ruhande ariko hari abavuga ko imigenzo yo gukoresha kiriya giti nk’umutako yahize mu migenzo ya gipagani yakorwaga mu bihugu bitandukanye birimo Misiri,
Ubushinwa. Pologne n’ahandi aho wasangaga ku mpoera z’umwaka bakoresha kiriya giti bakagitaka hafi y’imiryango yabo bavuga ko bari kwirukana imyuka mibi yo mu mwaka wabaga ugiye gukurikiraho. Hari naho mu mico imwe n’imwe iki giti cyakoreshwaga nko kwibuka Paradizo ya Adam na Eva bagatakaho imbuto zisobanuye itunda bariye n’umugati usibanuye umubiri wa Yesu witangiye abanyabyaha.
Kuri ubu ku munsi wa Noheri iki giti gikoreshwa nk’umutako ahanini kikaba kiba kirimo urumuri.
Usibye mu ngo z’abantu iki giti kiba kiri n’ahantu rusange kikaba ikimeyetso kerekana ko ahantu hose baba biteguye umunsi mukuru wa Noheri.
Source : Wikipedia


text:
“Kuko bimeze bityo, nk’uko ibyaha byazanywe mu isi n’umuntu umwe, urupfu rukazanwa n’ibyaha, ni ko urupfu rugera ku bantu bose kuko bose bakoze ibyaha ” -Abaroma 5: 12
Imana yashyizeho iherezo ry’ibintu byose. Umuntu aravuka agakura ariko igihe cyagera agapfa. Pawulo yabwiye Abaroma ko urupfu ari ingaruka y’icyaha cya Adamu. Hari igihe amategeko yari atariho, kandi nabwo abantu barapfaga. Amategeko yaje ngo afashe abantu kubona no gusobanukirwa kamere ya bo y’ibyaha, no kubereka uburyo ibyaha bakora bikomeye “Ariko amategeko yaziye hanyuma kugira ngo ibyaha bigwire, nyamara aho ibyaha byagwiriye ni ho n’ubuntu bwarushijeho gusaga,”- Abaroma 5:20; bityo bibatere kwegera Imana maze ibagirire ubuntu n’Imbabazi. “ ….kuyumvira k’umwe kuzatera ko abenshi baba abakiranutsi”- Abaroma 5:19b.
Twese dufite inkomoko imwe ya Adamu kubwa kamere y’umubiri, kandi iherezo ry’iyo nkomoko ni urupfu. Nyamara kubera Yesu kristo, abakristo dufite amahirwe yo kugira inkomoko nshya. Iyi ni inkomoko itangirwa n’imbabazi kandi iherezo rya yo ni ubugingo buhoraho.
Iyo twinangiye, ntitwihane tuguma mu muryango w’aba kamere ya Adamu. Kandi tuba turindiriye urupfu rw’iteka. Ariko iyo tugarukiye Imana mu kwizera, twinjira mu muryango w’Imana wo mu mwuka.
Ukwiye guhora uzirikana ko ubuntu bwimikwa no gukiranuka, ari bwo buguhesha ubugingo buhoraho muri Yesu ; “...kugira ngo nk’uko ibyaha byimitswe n’urupfu, abe ari na ko n’ubuntu bwimikwa no gukiranuka, buduhesha ubugingo buhoraho ku bwa Yesu Kristo Umwami wacu” – Abaroma 5:21


text:
Ndababaye pe ntanicyo narenzaho kko nareze barumuna banjye mfite imyaka 8 kdi barakuze ubu mfite 28 mbyaye kabiri ndera imfubyi 3 so mumumpe ajye mubandi number yanjye ni 0784568069 icyo abandi barya nicyo azarya murakoze ntuye mugatsata.
Njye ndumva bindenze ndashushanya umwana ungana nuwange kuba ajya munzu wenyine akaryama mbega ababyeyi gito!! bakamugaburira barangiza bakamureka akajya kuryamawenyine koko? nge ndabagaye cyane kuko ntacyobakoze icyakora niba uwo mwana agihari mumumpe murerane nuwanjye ndi Nyagatare kuko biteye agahinda kumva umwana wuruhinja abamunzu wenyine.my number 0788954990
Nakumiro urwatubyaye rubaye akayobero,nukuri umwna wimyakitani ahaaaa nugusenga.
Ariko iki nigihugu cyangwa nibura gihugu ?kubona umwana w’imyaka itanu koko yibana mbega ubuyobozi weeee ni hatari kbs ubwose abakuru bimidugudu baze iki ?ahubwo bareba ibitabareba gusa??? icyo bazi ntukuregana gusa ngo umntu yubatse adafite ibyangobwa wagirango nicyo babatoreye gusa ??ubwose uwo mwana ari uwabo bamureka so mumume murere ntubwo mbamubukode kandi ubuzima bukaba bugoye ariko ndamurere muke abafite umutima wibikoko apuuuuuu
Mumumpe murerane nabange !!!!numero yange ni 0787397819..cg mumbwire uko namugeraho.
Mbega igihugu! Mbega abagome mbega abatindi!
Ariko jyewe ndabaza niba ibyo mwandika aribyo. Niba aribyo koko igihugu cyacu kiragowe. None se abajya gufunga bo ntibareba imibereho n umuryango y uwo bafunze bapfa kumujyana nk ihene?? Hanyuma se iyo ni responsabilite y abaturanyi cy ni iy abayobozi?? Nyamara biraza kugorana kuko ndabona nta valeurs tugifite iwacu sinzi n aho tujya. Byarutwa n uko babafungana bikarangira. Ariko ibyo mukora sibyo rwose.
Ariko jyewe ndabaza niba ibyo mwandika aribyo. Niba aribyo koko igihugu cyacu kiragowe. None se abajya gufunga bo ntibareba imibereho n umuryango y uwo bafunze bapfa kumujyana nk ihene?? Hanyuma se iyo ni responsabilite y abaturanyi cy ni iy abayobozi?? Nyamara biraza kugorana kuko ndabona nta valeurs tugifite iwacu sinzi n aho tujya. Byarutwa n uko babafungana bikarangira. Ariko ibyo mukora sibyo rwose.
Ariko jyewe ndabaza niba ibyo mwandika aribyo. Niba aribyo koko igihugu cyacu kiragowe. None se abajya gufunga bo ntibareba imibereho n umuryango y uwo bafunze bapfa kumujyana nk ihene?? Hanyuma se iyo ni responsabilite y abaturanyi cy ni iy abayobozi?? Nyamara biraza kugorana kuko ndabona nta valeurs tugifite iwacu sinzi n aho tujya. Byarutwa n uko babafungana bikarangira. Ariko ibyo mukora sibyo rwose.
Ndababaye, ariko nimumumpe murere 0786501724
Njyewe ndabona abantu ntabumuntu tukigira kuko ntibyumvikana ukuntu abaturanyi nabo ubwabo bamureka akajya kwibana. nibase bamuha ibyo kurya bakaba banazi impamvu ibitera kuki batafashe iyambere ngo bamushyire murugo ahagumire kimwe. Bivuze ngo ahubwo ntanumugaburira muri abo baturanyi. Siniyumvisha ukuntu umuntu yashobora kumugaburira ngo amuburire aho aryama. Kurundi ruhandese bananiwe no kubibwira ubuyobozi? Wagirango nta nama zijya zikorwa mumudugudu wabo ngo bavuge ibitagenda. Nyamara ubwo ari umuntu wubatse bitajyanye namategeko ubuyobozi bwarara bubimenye kugirango babahe ruswa. Abo bayobozi bakurweho ntacyo bamaze, naho abaturage banengwe.
Gusa uwo mwana niba bigikomeje, ndi umunyeshuri muri kaminuza, hano I kigali, mu rugo ni mugakenke, Uwo mwana muzamunyihere mujyane mucyaro.
NAKAMIRIKE.hari abafite abakatiwe burundu baramenyereye barahinga bakagura udukayi;bata ishuri bakagarurwa ku ngufu bataha bakaburara!!!!!!!!


text:
Iyo nitegereje imibireho y’abanyetorero nibaza niba bose bazi inshigano zikomeye Itorero rifite mu isi arizo:
1) Gushaka abarimbuka, kubahindura, kubabatiza no kubigisha. Aya ni amwe mu magambo akomeye Yesu yavuze ubwo yasobanuriraga abantu icyamuzanye mu gihe yatangiraga umurimo we ku Isi agira ati "Naje gushaka abazimiye" (Luka 19:10). Ni nayo magambo yasorejeho ubutumwa, ubwo nyuma yo kuzuka yiyeretse abigishwa akababwira ngo "Mugende mwamamaze ubutumwa ku byaremwe byose, mu babatiza, mu bigisha kubaha amategeko yanjye" (Mariko 16:15; Matayo 28:18-19);
2) Gukuza abizera mu mwuka binyuze mu kubaka ubusabane bwabo n’Imana. Ibi bigerwaho biciye mu buzima bwushinze imizi mu ijambo (Yosuwa 1:9), buhora mu masengesho (1Abatesalonike 5:17), buhamya buri munsi kandi buyoborwa n’umwuka ( Gal 5:17);
3) Ibikorwa by’urukundo no gufasha. Yesu yaranzwe n’urukundo no kugirira abantu impuhwe. Itorero rirasabwa kugaragaza urukundo aho rikorera (Yakobo 1:27).
Waba wibuka neza ko inshigano z’Itorero ari inshigano zawe? Itorero ntabwo ari inyubako, Itorero ntabwo ari amazina atandukanye turyita, Itorero ntabwo ari iry’abariyobora, usanga rimwe na rimwe baryitirirwa ngo kwa "runaka"...Itorero n’umubiri wa Kristo kandi uri urugingo rw’uwo mubiri.
Hagarara mu mwanya wawe ukore inshigano zawe. Ntabwo uri indorerezi. Uzabazwa uburyo wakoresheje italanto wahawe.
Dr. Fidele Masengo, Foursquare Church Kimironko masengof@yahoo.fr


text:
Byavuzwe kuri uyu wa 04 Nyakanga, mu midugudu ya Barija A na B, mu kwizihiza ku nshuro ya 22 isabukuru yo kwibohora.
Batandatu bari abasirikare bakomerekeye ku rugamba, bahawe inkunga y’ibiribwa n’amasabune y’isuku bifite agaciro k’ibihumbi 180.
Ngeruzabahizi Emmanuel, umwe mu bamugariye ku rugamba, avuga ko akimara ubumuga yahoraga yihebye kuko nta muvandimwe cyangwa umubyeyi yari afite yakwisunga.
Ati “Nkimara gucika akaguru narihebye nibaza uko nzabaho kuko nta muvandimwe cyangwa umubyeyi. Ariko Leta yaramfashije cyane n’abaturage baramfashije. Bigaragaza ko baha agaciro ibyo nakoze, mbese ubu ndumva nsubiranye akaguru nacitse.”
Rwamurenzi Steven, umuturage uri mu bateguye umunsi wo kwibohora muri Barija, we avuga ko batekereje gufasha abagize uruhare mu kubohora igihugu mu rwego rwo kubereka ko batari bonyine.
Gusa, ngo ntibikwiye gufatwa nk’aho ari abantu babayeho nabi ahubwo ngo ni ukuzirikana ibikorwa by’ubutwari bakoze no gutanga inyigisho ku rubyiruko ziruganisha ku gukunda igihugu.
Agira ati “Kubaremera si uko babayeho nabi ahubwo ni urwibutso rw’ubutwari bagaragaje babahora igihugu. Tuba tugira ngo twigishe n’abana gukunda igihugu kuko bica mu gukunda abantu bose.”
Mu kiganiro yatanze, Mazina Jean Bosco, Umuyobozi Wungirije wa FPR Inkotanyi mu Karere ka Nyagatare, yavuze ko kwibohora bivuze kwiteza imbere. Ngo ari abari hanze y’igihugu bari baboshywe n’ubuhinzi mu gihe abari mu gihugu bari baboshywe n’ubujiji.
Yatanze urugero ko mu myaka 32 u Rwanda rwari rumaze rwigenga, mu gace Nyagatare yari iherereyemo ka Komini Ngarama, abari barize Kaminuza ngo bari 5 gusa ariko mu myaka 22 barabarirwa mu bihumbi.
Mu bikorwa byamuritswe harimo iby’abagore nk’ubuhinzi bw’inyanya, ubworozi bwa kijyambere, ubugeni n’ubuvuzi ndetse n’ibikorwa by’ubukorikori nk’ububaji n’ubusuderi.
Ibitekerezo ( 1 )
turashimira Kigali to day kubera ubuyo iduha amakuru neza.barija A hamwe na Brija b.turabashimira cyane uburyo bateguye iyi gahunda.yokwibohohara mukugaragaza ibikorwa bakoze nyuma 22 URWANDA rwibohoye.gufasha muribamwe bamugariye kurugamba babashimira nigahunda ihebuje barebye kure.dushimiye PEREZIDA WACU PAUL KAGAME Kubera urugero rwiza .barija mukomereze ahooooo


text:
Mu gihe ukorana n’abayozi bawe, abakozi bagenzi bawe, cyangwase abaza babagana, ubwumvikane buke bushobora kugaragaramwo, kandi birababaza igihe wumva ko hari igitekerezo cyawe kititaweho. Gerageza igitekerezo cyawe ucyumvikanishe kandi nawe wumve bagenzi bawe. Uzasanga ibi nawe bigufasha kunoza umubano nabagenzi bawe mu kazi, bikaba byanagufasha gukemura ibibazo mbere yuko biba. Abantu bazagerageza kukumva nawe nubatega amatwi. Nabakoresha bashobora kuzakuzamurira umushahara cyangwa se kugushyira kuyindi ntera igihe wagaragaje ko ushobora kumva bagenzi bawe kandi uzi no gukemura ibibazo.
Subscribe to: Post Comments (Atom)